Jedan u milion: Bliznakinje sa različitom bojom kože (video, foto) - Sputnjik Srbija\n17:48 02 April 2020\nJedan u milion: Bliznakinje sa različitom bojom kože (video, foto)\n14:30 13.02.2016 (osveženo 14:31 13.02.2016) Preuzmite kraći link\nJedna Britanka rodila je bliznakinje sa različitom bojom kože. Verovatnoća da se ovako nešto desi je jedan prema milion.\nHena Jarker, iz okoline Mančestera, izjavila je za Sputnjik da je razlika u boji kože između bliznakinja počela da se javlja neko vreme posle rođenja.\n„Bebe su neko vreme nakon rođenja imale istu boju kože, ali su nakon tri nedelje počele sve više da se razlikuju, počevši od boje očiju do boje kože“, rekla je Jarkerova.\nBliznakinje sa roditeljima Henom Jarker i Kajlom Armstrongom\nDevojčica Anaja je nasledila maminu svetlu kožu i svetle oči, dok Majla ima tamniju put, na oca Kajla Armstronga, koji je mešane rase.\n„Oboje, i Kajl i ja, bili smo šokirani kada su devojčice počele da se menjaju“, istakla je ona.\nZa razliku od jednojajčanih blizanaca, koji se rađaju kada se oplođeno jajašce majke podeli na dva jednaka dela sa identičnim genima, različiti blizanci se razvijaju zasebno i uzimaju različite gene od svakog roditelja.\nSestre bliznakinje Anaja i Majla\nJarkerova kaže da devojčice koje sada imaju 10 meseci i dalje imaju slične crte lica, kao i da ih uglavnom oblači u identičnu garderobu.\nMeđutim, kako kaže, to ne sprečava ljude da, kada ih vide na ulici, postavljaju mnoga pitanja.\n„Ljudi su iznenađeni kada ih vide i svašta pitaju, od toga da li su one zaista sestre, da li su uopšte u srodstvu, do toga da li su to moja deca“, objašnjava Jarkerova.\nretkost, bliznakinje, Velika Britanija, svet


Beograd i Sarajevo spremaju se za izlazak pred Sud pravde u Hagu\nSCG brane 13 svedoka\nProtiv tužbe BiH za agresiju i genocid svedočiće muftija Jusufspahić, generali Mekenzi, Rouz, Dimitrijević, zatim Zoran Lilić, Dušan Mihajlović, Dragoljub Mićunović...\nSARAJEVO - Bivši potpredsednik vlade Radovana Karadžića Vitomir Popović, sada ombudsman BiH, beogradski muftija Hamdija Jusufspahić, kanadski i britanski generali Luis Mekenzi i Majkl Rouz pojaviće se krajem februara naredne godine pred Međunarodnim sudom pravde u Hagu, tvrdi sarajevsko Oslobođenje.\nList je naveo da će oni svedočiti u korist SCG, u odbrani od tužbe za genocid koju je podnela BiH, dodajući da su oni na listi 13 svedoka odbrane, koju je pravni zastupnik SCG Radoslav Stojanović dostavio Sudu u Hagu 9. septembra.\nPravni tim SCG će, kako je navedeno, na glavnom ročištu, koje počinje 27. februara 2006. u Hagu, kao svedoka odbrane izvesti i generala Aleksandra Dimitrijevića, bivšeg šefa obaveštajne službe Jugoslavije.\nOsim što je dostavila listu svedoka, list piše da je SCG ponovo zatražila od Suda pravde da preispita svoju nadležnost u slučaju tužbe BiH protiv SCG. Sud u Hagu je od 1993, kada je BiH podigla tužbu protiv tadašnje SRJ, u tri navrata većao po istom zahtevu i proglasio se nadležnim. Međutim, prema pravilima Suda, svaka od strana ima pravo da obnovi zahtev u svakom delu procesa.\nDimitrijević će, zajedno sa nekadašnjim komandantima Unprofora Rouzom i Mekenzijem, svedočiti o odnosima Vojske RS i JNA tokom agresije na BiH. Kao svedoci pozvani su i Lazar Lalić, novinar RTS u vreme vlasti Slobodana Miloševića, koji će, kako je list najavio, govoriti o ratnoj propagandi, i Zoran Lilić koji je na funkciji predsednika SRJ bio od 1993. do 1997.\nSCG je najavila izvođenje svedoka Vladimira Lukića, koji je od 20. januara 1993. do 18. augusta 1994. vodio Vladu RS, tvrdi list.\nPrema izvorima lista, pozvani su da svedoče i nekadašnji srpski ministar Dušan Mihajlović i nekadašnji načelnik kruševačke policije Vladimir Miličević, koji će svedočiti o tome kako su Bošnjaci koji su u julu 1995. izbegli uoči masakra u Srebrenici prihvaćeni u njegovoj zoni odgovornosti.\nMeđu svedocima odbrane pojaviće se i Dragoljub Mićunović i Žan-Pol Sardon, direktor Nacionalnog instituta za demografska istraživanja Francuske, koji će izneti podatke tog instituta o broju žrtava u BiH od 1992 do 1995. Pravni tim SCG pozvaće i Hosea Kutiljera, bivšeg sekretara Evropske zajednice, koji bi trebalo da objasni zašto je odbijen mirovni plan iz 1992. i kakvu je ulogu imala srpska republika BiH u toku mirovnih pregovora te godine.\nTim pravnika koji zastupa tužbu BiH izvešće pred Sud pravde tri eksperta za "urbicid, istoriju i vojne odnose na Balkanu", piše Oslobođenje. Direktor Dokumentacionog centra iz SAD Andreas Ridlmajer izneće podatke o rušenju kulturnih i verskih spomenika, Robert Donija objasniće genezu rata u BiH, a penzionisani general britanske vojske Ričard Danat izneće podatke o učešću Vojske SRJ na području BiH i vojnoj logističkoj podršci koju je susedna država, kako list navodi, pružala Karadžićevom režimu.\nKuća puna eksploziva\nRS prete kaznama zbog neuspeha reforme


SpaceX uvodi ekonomiju deljenja u kosmička putovanja | Nova Ekonomija\nVazduhoplovna kompanija Spejs Eks (SpaceX) počela je da nudi svoje usluge i kompanijama koje žele da u orbitu lansiraju manje tovare, a koje ne mogu da priušte zakup cele rakete po početnoj ceni od 60 miliona dolara.\nUmesto toga, SpaceX će omogućiti da više kompanija podeli teret, uplatama od minimum milion dolara za teret do 200 kilograma, a koje će za svaki dodatni kilogram doplaćivati po 5 dolara.\nPortal TechCrunch prenosi da kompanije dogovor sklopiti putem interneta, odnosno formulara gde navode do koje orbite se teret prenosi i njegovu masu, nakon čega se kompanijama ude slobodni termini lansiranja.\nDodatne opcije o dimenzijama i osiguranju su takođe dostupne, nakon čega se polaže depozit od 5.000 dolara.\nSpaceX je privatna kompanija čija se vrednost procenjuje na preko 30 milijardi dolara i koja trenutno razvija više projekata za komercijalizaciju kosmosa, uključujući transport geostacionarnih objekata i mrežu satelita za bežični internet "Starlink".\nKompanija je u većinskom vlasništvu milijardera Ilona Maska, suosnivača i vlasnika proizvođača električnih automobila Tesla.


Šta Vučić nije video na paradi ispred Kremlja i zašto nikad nije naučio šta su žrtva i otadžbina\nU Moskvi crven, u Briselu žut\nSigurno najznačajniji događaj u svetskim razmerama je bila parada ruske vojske povodom Dana pobede 9. maja jer je tim povodom Rusija kao jedna od najvećih svetskih sila predstavila snagu svoje armije. Na ovom veličanstvenom skupu su prikazana neka nova sredstva i oružja kojim se potvrđuje ruski primat u ovoj oblasti. Snagu oružja treba posmatrati kao diplomatski argument u ostvarivanju geostrateških i političkih ciljeva i time je ova parada značajno dala na snazi ruskim argumentima i njihovim interesima.\nDa li će Srbija i srpski političari znati, a pre svega želeti i smeti, da ovu silu iskoriste za ostvarivanje nekih naših interesa i ciljeva pitanje je na koje je teško dati odgovor. Nesporne su simpatije i podrška srpskom narodu i njegovoj državi od strane moćne sile ali sigurno je da oni ne mogu biti veći srbi od nas. Na žalost u vrhu srpske države se nikako ne nazire to srpstvo i želja da se brane i odbrane srpski interesi. Pa kako onda možemo očekivati da Rusija sa svom svojom silom i sa svim svojim uticajem može više i dalje da ide u odbrani naših interesa od nas samih i preko političkih linija koje naša, ako je naša, vlast stalno pomera na našu štetu.\nSigurno je da bi Rusija mogla više da učini u odbrani naših pozicija i naših interesa ali za to mora jasno da dobije poziv od strane naše države odnosno od najznačajnijih predstavnika a to su Predsednik države Aleksandar Vučić i Predsednik Vlade Ana Brnabić ( svima nam je jasno da ona samo figurira na tom mestu a stvarni Predsednik Vlade je Vučić ).\nKako izgleda slika koja se dešava 8. maja, dan kada Vučić na kolenima upućuje lažne molbe Rusiji i Putinu da nam pomognu i odbrane deo svete srpske zemlje, koje se on izgleda odavno odrekao a u Novom Sadu njegova stranka odbija predlog radikala da se na teritoriji Vojvodine otvori novi rusko srpski humanitarni centar?\nJasno je da je cela poseta Rusiji bila još jedna Vučićeva predstava za narod za koga dobro zna da je skoro jedinstveno naklonjen Rusiji. Ali, kao i toliko puta ranije, on se, već par dana po povratku, zapadnim ambasadorima pravdao kako je tamo morao da se pokloni, da je njegov put na Zapad neupitan i da će on i dalje sve činiti što mu narede što podrazumeva i potpisivanje pravno obavezujućeg sporazuma sa KiM.\nIstina ovaj potpis će verovatno staviti, ničim zasluženo predsednik Vlade Ana Brnabić, i potom sa hrvatskim pasošem otputovati u beli svet bogatija za stotine milion evra naših para.\nRusija će i pored izostanka poziva od strane vrha srpske države, sa jasnijom i čvršćom podrškom, podržati neke od osnovnih postulata međunarodne politike, nepovredivosti međunarodnih granica, teritorijalnog integriteta i suveriniteta, pre svega zbog svojih interesa ali ostaje žal za propuštenom šansom da nam mnogo značajnije i više pomognu u odbrani osnovnih nacionalnih interesa a to je očuvanje međunarodnih granica Srbije i njenom povratku na otete teritorije. Mi moramo da ih pozovemo da brane naše interese i da zahtevamo na svim nivoima pregovora učešće Rusije a što ne i Kine.\nAli, da bi se za to imalo hrabrosti, moralo se pobediti na poštenim izborima, bez pomoći zapadnih mentora i bez njihove saglasnosti, ovako se vlast njima duguje pa se njima moraju ispunjavati želje a one su uvek na štetu Srba i Srbije. Ovo je poruka i onima koji će naslediti ovu karikaturu od vlasti bez obzira iz koje političke opcije dolaze, ne dozvolite da vas imaju u šaci jer će vam u tom slučaju dušu iscediti a nas dovesti do nestanka. Šta će vam takva vlast?\nDok je ovaj dvojac na vlasti u Srbiji taj poziv nikada neće stići niti će naši zahtevi biti inspirisani opstankom i prosperitetom srpskog naroda. Njihova politika će i dalje biti inspirisana isključivo ličnim interesima, kao nagrada za slepo poslušništvo prema gospodarima. Da li neko očekuje da će ikada sadašnja vlast u Srbiji postaviti pitanje ugnjetavanja i šikaniranja srpskog naroda u Crnoj Gori, Hrvatskoj, Federaciji BiH a i u Makedoniji? Neće jer je to u okviru zadatka slabljenja srpskog korpusa i njegovog svođenja na beznačajan faktor. Održavanje lošeg materijalnog stanja, primanja ispod svakog nivoa, izostanak svake pravne i socijalne sigurnosti, zdravstvene zaštite u koju se sve manje ima poverenja, su u toj funkciji.\nUz odlazak svake godine više od 30.000 najboljih u inostranstvo i lažnih ciljeva na popravljanju demografske slike koja je iz godine u godinu sve lošija i ove godine će biti upisano u prvi razred najmanje dece u poslednjih nekoliko decenija.\nUpozoravajuće deluju reči vladike slavonsko-pakračkog Jovana da Srbi masovno napuštaju vekovne prostore zbog izostanka zaštite države Srbije i zbog apsolutnog ignorisanja njihovih molbi od strane srpskog rukovodstva. Svaki gest Vučićeve vlade na ovu temu, ima za cilj zamajavanje srpskog naroda jer iza njegovih lažnih obećanja nikada ne slede akcije jer bi mu njegovi mentori žestoko zamerili svako iskakanje iz plana nestanka Srba i Srbije.\nOvaj cilj se ostvaruje i na taj način što se na funkcije dovode nesposobni, neobrazovani a glavna preporuka je slepo podaništvo velikom vođi čije ime njegovi podanici izgovaraju u strahu, to što država i narod propadaju i što je pitanje dana kada će se i ovo malo institucija ugasiti i kada će se ugasiti i poslednja nada za spas, njih ne interesuje jer se svi nadaju da će za sebe negde daleko izvan Srbije naći mesto život. Džaba se nadate!\nJedan od drastičnijih primera rasturanja države i njenih institucija je odluka ministra Zorana Đorđevića o kojoj smo pisali u prethodnom broju. Decenijama su generacije državnih službenika, vlasti i predstavnika organizacija dogovarali principe koji su uz obostranu saglasnost pretakani u zakonske odredbe, a kojih su se svi bezrezervno pridržavali. To je jačalo osećaj života u pravnoj državi i državi koja brine za svoje heroje i tom brigom poručuje budućim generacijama da se za ovu državu vredi boriti i za nju stradati.\nNa našu žalost ali i na žalost celog društva ova odluka samo potvrđuje našu tezu da je ova vlast dobila zadatak uništavanja svega što jača društvo i da u svim segmentima radi na uništavanju države.\nStvaranje brojnih veteranskih organizacija od strane države i pojedinih političkih partija preko kojih se vrši enormno pranje para, po svedočenju onih koji su sredstva dobijali taj dil je 50% i koja po potrebi brane interese partija na vlasti i pojedinaca iz vlasti na štetu članstva, je još jedan segment u slici uništavanja.\nIpak, među rukovodstvima nekoliko udruženja sazreva ideja udruživanja u borbi protiv ove nepogode i sazreva svest da nam je država ugrožena možda i opasnije nego devedesetih godina prošlog veka, opasnije nego '99. godine jer je neprijatelj među nama, naši vladari a svima nam je jasno da se protiv svojih teško boriti. Ali ako želimo dobro našem narodu i našoj voljenoj Srbiji moramo se boriti za njen opstanak a ko nam je neprijatelj vreme će vrlo brzo pokazati.\nNaši zahtevi će biti definisani u nekoliko tačaka od kojih jedan broj neće biti samo iz oblasti naših prava i našeg socijalnog položaja već iz onih oblasti koje su ključne za opstanak Srbije. Ko to ima više prava od nas da jasno kaže šta misli o opstanku države? Jasno je da će prvi stav biti pitanje oko srpske teritorije i poštovanja Ustava, oko opstanka Kosova i Metohije u sastavu Srbije. Moramo se izboriti da se naša reč o ovom pitanju jače i dalje čuje od reči i stavova većine političara a naročito od predsednice Vlade Ane Brnabić.\nIako smo desetine dopisa uputili u kojima izražavamo jasnu želju da učestvujemo u unutrašnjem dijalogu oko Kosova i Metohije otrežnjujuće deluje apsolutno ignorisanje naše želje što nam ukazuje na to da je odluka o ovom pitanju već doneta i da sada u dijalogu treba da učestvuju samo oni koji će izdajničke stavove podržati i opravdati one koji sprovode tu izdaju. Ovaj protest ćemo iskoristiti kao deo unutrašnjeg dijaloga i svima izneti naše stavove a oni koji nam se suprotstave i koji nas budu sprečavali će jasno zauzeti stranu u ovom neminovnom sukobu.\nNe odustajemo od donošenja skupštinske rezolucije o karakteru ratova od 1990.-1999. godine i o karakteru našeg učešća u tim ratovima. Ovaj dokument je osnovni polazni akt za donošenje svih zakona kojim bi trebalo da se reguliše odnos države prema nama. Takođe on je osnovni akt i za uspostavljanje boljeg odnosa društva prema učesnicima prethodnih ratova. Ovim aktom bi sadašnja vlast stvarno pokazala šta misli o NATO bombardovanju, šta misli o Bljesku i Oluji, šta stvarno misli o zločinima Hrvata, Muslimana i Albanaca nad Srbima a ne da za svaku priliku i za svakog zapadnog nalogodavca ima stav koji oni žele da čuju.\nMoramo se izboriti da se poštovanje zakona ne dovodi u pitanje da ne može svaki pojedinac pa bio on i ministar da suspenduje zakone i da radi sa državom šta mu se hoće jer to vodi u anarhiju a to onda znači da niko neće biti siguran a u nesigurnim vremenima najhrabriji a smatramo da su veterani najhrabriji deo društva, iako sada tako ne izgleda, najviše postižu i najbliži su ostvarivanju svojih ciljeva i ideja.\nCiljevi protesta moraju biti popravljanje položaja pre svega ratnih veterana koji su danas zaboravljeni od države, koji nemaju ni jedno pravo sem prava na tiho umiranje, opšti zaborav i negiranje zasluga, što je nedopustivo pa čak kada dolazi od predsednika Aleksandra Vučića. Moramo se izboriti za otvaranje posebnih centara za lečenje ovih heroja jer umiru kao da srbijom vlada epidemija a kada realno sagledamo ta epidemija već dugo hara i do sada je odnela stotine hiljada života najvernijih srpskih sinova.\nNa žalost Srbija se nije setila ili nametnuti nam vladari nisu smeli, da pomognu onim herojima koji su se hrabro suprotstavili NATO-u i zapadnim silama i koju su pobedili iako naš neobavešteni predsednik misli da smo doživeli poraz.\nNeka Vučić izađe pred veterane, ali prave, a ne one koje besramno plaća da mu služe, pa će mu biti jasnije ono što mu iz ratno huškačke pozadine u ratovima devedesetih nije bilo jasno.\nUzgred, on očigledno nije shvatio (mada je imao prilike da se lično uveri, na paradi u Moskvi) kakav odnos Rusija kao ozbiljna država ima prema svojim ratnim veteranima i koliko ih poštuje i brine o njima. Ali, kao i za mnoge druge stvari, za njega je kasno da nauči kako se uvažava žrtva za otadžbinu i narod. Čoveku koji je u Moskvi crven a u Briselu žut, ne treba verovati nijednu reč.


Večiti rivali na teren izlaze u istim majcama - Studio B\nVečiti rivali na teren izlaze u istim majcama\nVečiti rivali na teren izlaze u istim majcama Studio B\nObjavljeno: 20.09.2019. 10:54 Izmenjeno: 20.09.2019. 18:16\nOvaj 161. derbi je sasvim poseban iako nije jubilaran. Večiti rivali, Partizan i Crvena Zvezda izaćiće na teren u istim dresovima. Oni će na dresovima nositi slogan “I ja sam donor. Jer navijam za Srbiju” i tako svima poslati poruku da samo jedna stvar u životu predstavlja nešto što je “više od igre”, a to je sam život.\nNa taj način, fudbaleri Crvene Zvezde i Partizana pridružuju se kampanji za povećanje broja donora i transplantacija koju vode Ministarstvo zdravlja i Hemofarm fondacija. Cilj kampanje je da što više ljudi nauči značaj transplantacije, prihvati donorstvo kao najhumaniji čin, i tako pokuša da popravi situaciju u kojoj Srbija, trenutno, gubi od mnogih zemalja u svetu. Srbija na milion stanovnika ima samo 3 donora, a Hrvatska čak 37, Austrija – 23, Mađarska – 17, Slovenija – 19.\nU našoj zemlji zato svake godine na transplantaciju organa čeka oko 1000 ljudi, a da mnogi od njih ne dočekaju da im život na taj način bude spašen.\nŠireći ovu humanu poruku, ovoj kampanji već se pridružio veliki broj najboljih sportista Srbije, a od ovog derbija poruku “I ja sam donor. Jer navijam za Srbiju”, zahvaljujući podršci Zajednice klubova Superlige Srbije, prenosiće i fudbaleri svih klubova Super lige Srbije.\nPrvi među njima su upravo fudbaleri Crvene Zvezde i Partizana.


Odluka da ode Karles Puđdemon ode u Brisel poslala je kontradiktornu i lošu poruku: Hose Havijar Olivas\nOlivas: Vlada Španije nije ukinula autonomiju Katalonije već je aktivirala član Ustava - preuzet iz nemačkog najvišeg pravnog akta - koji omogućava intervenciju centralnih vlasti kada regionalne institucije krše nacionalno zakonodavstvo. Dakle, španske vlasti su smenile Vladu Katalonije, ali nisu u potpunosti ukinule autonomiju tako da je većina zaposlenih u regionalnim institucija nastavila da radi kao i ranije. U međuvremenu, Karles Puđdemon je otišao u Brisel jer je protiv njega pokrenuta optužnica.\nPročitajte i ovo: Minić - Katalonci ne znaju šta ih čeka\nKatalonsko društvo je podeljeno po raznim osnovama, čak i unutar porodica.\nPročitajte i ovo: Klaus Ofe - Imamo važnijih problema od stvaranja novih država u Evropi\nŠpanska tiranija većine\nSmenjeni lideri Katalonije: 'Pućdemon jeste i ostaće predsednik'


Evropa mora da popravi veze sa Rusijom i ne sme da dozvoli da o tome odlučuje Vašington, izjavio je danas predsednik Evropske komisije Žan-Klod Junker.\nAmerički predsednik Barak Obama je prošle nedelje optužio ruskog kolegu Putina da tokom vazdušnih napada u Siriji ne pravi razliku između terorističkih grupa i umerenih pobunjeničkih snaga s legitimnim interesima u dogovorenom okončanju građanskog rata.\nObama je ocenio da je ruska vojna umešanost u Siriji vežba samoodbrane koja će udaljiti sirijski sukob od rešenja.\nJunker, međutim, navodi da Evropa mora da ima drugačiji pristup. "Rusija mora da bude tretirana na korektan način. Ne možemo da dozvolimo da nam odnose sa Moskvom diktira Vašington", kazao je on.


IslamBosna » Bećirević: “Ne postoji ni teoretska mogućnost mirnog raspada BiH”\nBećirević: “Ne postoji ni teoretska mogućnost mirnog raspada BiH”\ndejton, Dodik, e-u, finci, hdz, italija, pak, sdp, sejdic, ustavbih\nVelika očekivanja od sastanka u Italiji raspala su se nakon drugog dana jer su na vidjelo ponovo ispilivale sve razlike viđenja BiH kod paramentanih stranaka. Na sastanku , čija je tema bila “Da li je Ustav BiH kompatibilan sa EU”, govorili su svi lideri ali je izlaganje Milorada Dodika izazvalao najviše reakcija. Prvo se špekulisalo da je Dodik napustio demonstrativno skup zbog nesalaganja na sastanku, ali je ta vijest demantovana iz Fondacije Konrad Adenauer iz koje su saopštili da je Dodik najavio svoj odlazak zbog ranije preuzetih obaveza.\nKako je rečeno, razgovora o formiranju Vijeća ministara BiH nije bilo, ali su iznešeni stavovi lidera o viđenju BiH i njenog budućeg ustavnog uređenja. Dodik je na sastanku rekao da decentralizovano uređenje BiH nije nespojivo sa praksom EU:\n“Smatrali smo da eventualno ugrađivanje u novi ustavni dokument u nekoj budućnosti podrazumjeva da se razradi i mehanizam za mirni razlaz, Ustavom predviđen”.\nOvakvo izlaganje Dodika izazvalo je oštre reakcije lidera ostalih stranaka koje prisustvuju sastanku. Potpredsjednik SDP-a BiH Denis Bećirević kaže da je upozorio učesnike o opasnosti ovakvog razmišljanja:\n“Ne postoji ni teoretska mogućnost mirnog raspada BiH”.\nI lider SDA Sulajman Tihić, koji je na sastanak otišao sa namjerom da inicira razgovore o Vijeću ministara, nije bio zadovoljan Dodikovim izlaganjem:\n“Posebno su tu bile na određen način zabrinjavajuće izjave gospodina Dodika, koji je ustavne promjene ograničio na sprovođenje presude Sejdić i Finci. Govori je i o potrebi da se ustavom definiše mirno razdruživanje u BiH”.\nJedini konsenzus među liderima postignut je u dijelu koji se odnosi na sprovođenje presude Sejdić i Finci ali ne i o modelima njenog sprovođenja. Lider HDZ-a 1990 Božo Ljubić kaže da su na sastanku iznešeni stavovi na kojinačin se vidi izlazak iz krize, ali da ništa novo nije rečeno:\n“Iskazana je odlučnost i na ovom sastanku lidera stranaka da ćemo narednih dana nastaviti razgovore i kontakte sa nastojanjem da se dođe do usaglašenih stajališta oko Vijeća ministara. O tome nisu vođeni nikavi formalni razgovori”.\nU italijanskom gradu Cadenabbia lideri parlamentarnih stranaka, učestvovaće do 29. novembra u radu skupa pod nazivom “Da li je Ustav BiH kompatibilan sa EU?”, koji organizuje njemačka Fondacija “Konrad Adenauer”. Skupu prisustvuju predstavnici stranaka zastupljenih u Parlamentu BiH.\nSvoja izlaganja proteklog vikenda imali su direktor Odjeljenja za Evropu pri zajedničkoj službi za spoljne poslove EU, Miroslav Lajčak i izvjestilac Evropskog parlamenta za BiH, Doris Pak. O šansama Ustava BH na putu ka EU govorili su član Evropskog parlamenta, Јelko Kacin i specijalni predstavnik EU za BiH i šef Delegacije EU u BiH, Peter Sorensen.


SNS Šabac: Licemeran poziv Zelenovića da građani glasaju\nSeptembar 25, 2020 18:11\nGradski odbor Srpske napredne stranke Šabac ocenjuje kao licemeran poziv Nebojše Zelenovića građanima da izađu na izbore koji se u ovoj opštini 3. oktobra ponavljaju na pet biračkih mesta.\n"To koliko mu je važno da građani glasaju pokazao je tako što već skoro tri meseca odlaže okončanje izbornog procesa i to samo zato što je izgubio izbore i vlast, voljom baš tih građana za čija izborna prava se licemerno navodno zalaže", navodi se u saopštenju GO SNS Šapca.\nOni smatraju da je dvolično i to što Zelenović kaže da građani moraju slobodno da biraju, kada je, kako navode, cela Srbija putem audio zapisa mogla da čuje kako njegovi saradnici građane ucenjuju otkazom, prete im i traže da glasaju za Zelenovića i oni i njihove porodice.\n"Takođe, čuli smo i kako Zelenovićev politički otac Dušan Petrović naređuje svojim članovima biračkih odbora da srpske naprednjake udalje sa glasačkih mesta, da im onemoguće brojanje listića", navode šabački naprednjaci i dodaju da će se o idejama da se članovi biračkih odbora truju lekovima, koji bi im bili tajno stavljeni u kafu, izjasniti nadležni organi.\nOni ukazuju da od Zelenovića beže svi koalicioni partneri i svi saradnici, "čak je i njegov mentor Dragan Ðilas priznao da je Zelenović izgubio izbore".\n"Narod je glasao za listu „Aleksandar Vučić - Za našu decu“ i zato su srpski naprednjaci na 95 biračkih mesta priznatih od strane Upravnog suda, dobili čak 37 mandata, dok je Zapadna Srbija dobila 7, Ruska stranka 1 i Evropska zelena partija 1 što je ukupno 46 i što je nova skupštinska većina. S druge strane, Zelenović sa svoja 22 mandata i Prilika sa 1 čine opoziciju u šabačkom parlamentu", ističe se u saopštenju.\nGradska izborna komisija donela je odluku da se ponovljeni izbori na pet birackih mesta održe u subotu, 3. oktobra.\nIzbori se ponavljaju u Drenovcu, Ševaricama, Maloj Vranjskoj, Šipurskim livadama i mesnoj zajednici Donji Šor. Pravo glasa ima blizu šest hiljada biraca.


Bio Špajz organska naut leblebija 200g kesa cena akcija Srbija\nBio Špajz organska naut leblebija 200g kesa cene\nTrenutno nemamo slike za Bio Špajz organska naut leblebija 200g kesa\nEPonuda nije internet prodavnica već Vam omogućava da brzo i lako nađete Bio Špajz organska naut leblebija 200g kesa po najjeftinijoj ceni. Naš cilj je da kupci budu što bolje informisani o ponudi Bio Špajz organska naut leblebija 200g kesa na tržištu Srbije. Vrlo lako nalazite željeni proizvod za kategoriju Organske žitarice cene, ne morate da lutate od sajta do sajta za Bio Špajz Organske žitarice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bio Špajz organska naut leblebija 200g kesa sa PRODAVCEM. EPonuda ne može da garantuje potpunu tačnost specifikacije i slika za Bio Špajz organska naut leblebija 200g kesa. Pre kupovine, podatke za Bio Špajz organska naut leblebija 200g kesa proverite na sajtu PROIZVOĐAČA.


Bank of America: Kupujte evropske dionice – The PRESTIGE\nRudarski i bankarski sektor sada se već čine precijenjenima, pišu analitičari Bank of Amerike, a ta dva sektora trebala bi imati najviše koristi od zaokreta ekonomije. Kompozitni indeks menadžera nabavke (PMI) u eurozoni trebao bi da skoči na 53 u avgustu i 58 u septembru, sa samo 30 koliko je iznosio u maju.\n“Iako se neke ekonomske aktivnosti neće uskoro vratiti, široko ukidanje ograničenja ipak podrazumijeva prostor za značajno povećanje ekonomskih aktivnosti”, naveli su analitičari BofA u napomeni klijentima.\nEvropska centralna banka neumorno se brine za svježu likvidnost. U četvrtak je objavila kako je pojačala program otkupa obveznica PEPP za 600 milijardi eura (na 1,35 bilijuna) i produžila otkupe najmanje do juna 2021. godine. Najavljuje da će sprovoditi program kvantitativnog ublažavanja onoliko dugo koliko je potrebno, osim ako, naravno, inflacija ne spriječi planove, ali zasad je još uvijek ispod cilja od 2% (očekuje se da će biti samo 1,3% sljedeće godine).\nU redovnoj tromjesečnoj prognozi, ECB je takođe procijenila da će se ekonomija eurozone ove godine smanjiti za 8,7 posto, a sljedeće godine oporaviti po stopi od 5,2 odsto.


Izmena Uredbe o zamenskom putovanju | Halo Tours\nIzmena Uredbe o zamenskom putovanju\nMinistarka trgovine, turizma i telekomunikacija Tatjana Matić saopštila je da je na današnjoj sednici Vlade Republike Srbije usvojena Uredba o izmeni uredbe o ponudi zamenskog putovanja za turističko putovanje koje je otkazano ili nije realizovano usled bolesti COVID-19 izazvane virusom SARS-CoV-2.\n“Novonastala situacija, koja je prouzrokovana pandemijom korona virusa, za posledicu ima masovna otkazivanja turističkih putovanja, koja su delimično ili u celosti uplaćena zaključno sa 15. martom 2020. godine, bez obzira na period realizacije. U interesu samih putnika, a u cilju zaštite aktera turističke privrede i opstanka brojnih agencija i više hiljada radnih mesta, resorno Ministarstvo za turizam predložilo je donošenje izmene uredbe. Izmenom je predviđeno da zamenska putovanja, definisana navedenom uredbom, putnik može iskoristiti najkasnije do 31. decembra 2022. godine”, rekla je ministarka Matić.\nMatić je dodala da ukoliko se putnik odluči za povraćaj iznosa koji je uplatio za nerealizovano putovanje ili je otkazano zamensko putovanje, privredno društvo, drugo pravno lice ili preduzetnik, koji je kao organizator putovanja prodao turističko putovanje iz člana 2. ove uredbe dužno je da izvrši povraćaj uplaćenih sredstava najkasnije do 1. februara 2023. godine. Mogućnost izdavanja ponude na zamensko putovanje, pod uslovima iz ove uredbe odnosi se i na izlete.


Ekipa “Atomski mravi” iz Kuršumlije pobednik sportske priče u Srbiji za 2018. godinu - Topličke Vesti | Topličke Vesti\tEkipa “Atomski mravi” iz Kuršumlije pobednik sportske priče u Srbiji za 2018. godinu - Topličke Vesti\nEkipa “Atomski mravi” iz Kuršumlije pobednik sportske priče u Srbiji za 2018. godinu\nKURŠUMLIJA- Sportske igre mladih (SIM) u Srbiji ove godine žele da nastave sa originalnom pričom i da ulepšavaju detinjstvo dečacima i devojčicama u preko 25 gradova Srbije.\nU okviru proglašenja najuspešnijih u sportu opštine Kuršumlija, specijalni gosti u Sportskom centru, na dodeli priznanja, bili su i predstavnici SIM Srbije Ivana Jovanović i Marija Jovanović, kao i jedan od najboljih svetskih odbojkaša Vladimir Vanja Grbić.\nČelni ljudi SIM Srbije dodelili su plakete za uspešnu saradnju predsedniku opštine Radoljubu Vidiću i predsedniku Saveza za školski sport Nikoli Miljanoviću.\nPredsednik Opštine Kuršumlije je uručio prigodan poklon i Vanji Grbiću i zahvalio mu se na dolasku u naš grad i pokaznom treningu kojim je promovisao svoj odbojkaski kamp.\nKratak url URL: https://toplickevesti.com/?p=464382\n1 komentar za “Ekipa “Atomski mravi” iz Kuršumlije pobednik sportske priče u Srbiji za 2018. godinu”\n8. aprila 2019. - 10:37\nBravo za Nikolu Milijanovića!


Voda u Odžacima bezbedna | Autonomija\nVoda u Odžacima bezbedna\nSa ulica su povučeni kamioni-cisterne koji su snabdevali građane vodom\nVoda u Odžacima ponovo je bezbedna za piće pošto je cevovod očišćen od bakterija, rečeno je agenciji Beta u komunalnom preduzeću.\nViše od 20 dana bila je zabranjena upotreba vode u Odžacima zbog prisustva bakterije „pseudomonas aeruginosa“.\nCevovod je očistio tim firme „Invet“ iz Sremske Mitrovice, a komunalno preduzeće „Usluga“ u Odžacima je najavilo da će preventivno hlorisati vodu jednom do dva puta mesečno.\nDirektor „Usluge“ Nikola Arsić potvrdio je za agenciju Beta da bakterija više nema, voda bezbedna, te su sa ulica povučeni kamioni-cisterne koji su snabdevali građane vodom.\nPreduzeće je najavilo da će svakih 15 dana slati vodu na analizu.


Borba protiv trgovine ljudima - novembar 2016. - Tekstovi\nBorba protiv trgovine ljudima - novembar 2016.\nU oblasti suzbijanja trgovine ljudima, u periodu od maja do septembra 2016. godine, nisu učinjeni značajniji pomaci u cilju rešavanja sveprisutnih problema. Prema zvaničnim podacima, u prvih šest meseci 2016. identifikovano je 29 žrtava trgovine ljudima, najveći broj njih su građani Republike Srbije (21), i muškarci i žene, koji su eksploatisani na teritoriji Srbije. Većina identifikovanih žrtava u Srbiji su žene i devojke, dok su u 10 slučajeva žrtve bile maloletne. Putem ASTRA SOS telefona za prvih osam meseci 2016. godine primljeno je preko 2.000 poziva, od 285 novih klijenata i identifikovano 12 punoletnih žrtava trgovine ljudima (8 muškaraca i 4 žene). Dve osobe ženskog pola bile su izložene seksualnoj eksploataciji, a u dva slučaja se radilo o prinudnom braku. Sedam muškaraca bilo je izloženo radnoj eksploataciji, a u jednom slučaju se radilo o prinudi na prosjačenje. Primetno je da je za prvih šest meseci ove godine identifikovano više žrtava nego tokom cele 2015. godine, ali bi za izvođenje bilo kakvog zaključaka trebalo sačekati kraj godine kako bi se utvrdilo da li je postojao proaktivniji pristup postupku identifikacije od strane policije i u okviru sistema socijalne zaštite. Pored toga, policija zadužena za istragu slučajeva trgovine ljudima takođe je zadužena i za iregularne migracije; stoga je moguće da je zatvaranje granica i smanjenje broja izbeglica u Srbiji tokom 2016. godine ostavilo i više prostora za borbu protiv trgovine ljudima.\nU junu mesecu je američki Stejt department u Izveštaju o trgovini ljudima ocenio da Vlada Republike Srbije nije ispunila minimalne standarde u borbi protiv trgovine ljudima i zaštite žrtava ovog krivičnog dela, pa je Srbija stavljena na „listu za posmatranje”. Zabrinjava činjenica da je u sudskim postupcima u prethodnom periodu izostao pristup koji bi bio u potpunosti orijentisan na prava žrtve, te su one često bile izložene ponovnoj traumi i pretnjama, dok je pravo na naknadu štete oštećenima gotovo u potpunosti izostalo. U praksi su i dalje prisutna česta kršenja perioda refleksije za žrtve, uključujući neadekvatni smeštaj, nepostojanje programa reintegracije i socijalne inkluzije, nedostatak saradnje nevladinih i vladinih aktera u procesu pružanja pomoći žrtvama trgovine ljudima. Od osnivanja Centra za zaštitu žrtava trgovine ljudima postoji tendencija da se organizacije civilnog društva koje 10-15 godina rade na pružanju pomoći žrtvama trgovine ljudima marginalizuju i da se njihovi kapaciteti i ekspertiza ne koriste.\nIskustvo govori da je samo mali broj žrtava obavešten o uslugama NVO (npr. od 40 žrtava identifikovanih 2015. godine tri su upućene na ASTRU, dok je za prvih osam meseci 2016. godine samo jedna žrtva upućena). Još jedan pokazatelj da ne postoji politička volja za rešavanje problema u oblasti suzbijanja trgovine ljudima predstavlja i činjenica da Republika Srbija nije predložila svoje kandidate za Grupu eksperata Saveta Evrope za borbu protiv trgovine ljudima - GRETA za naredne izbore, iako je Savet Evrope uputio poziv državnim organima, a organizacije civilnog društva su podsećale na datume za podnošenje kandidature. Istovremeno, pojedine zemlje potpisnice Konvencije Saveta Evrope predložile su po nekoliko kandidata i kandidatkinja, od kojih su brojni aktivisti organizacija civilnog društva.\nPrema rezultatima analize organizacije ASTRA o presudama za krivično delo trgovine ljudima donetim 2015. godine, prosečno trajanje sudskog postupka iznosi 2 godine i 4 meseca, što je za šest meseci duže nego godinu dana ranije. Od svih postupaka okončanih 2015. godine, 32% je trajalo duže od tri godine. Takođe, kontinuirano se beleži pad u procentu osuđujućih presuda: 2015 - 48%, 2014 - 59%, 2013 - 79%. Prosečna kazna za osuđene trgovce iznosila je četiri i po godine, što je povećanje u odnosu na 2014. godinu. Dosuđene kazne za trgovinu ljudima su se uvek u proseku kretale oko zakonskog minimuma, a ono što zabrinjava jeste smanjenje procenta kazni dužih od pet godina što se takođe beleži u poslednjih nekoliko godina (2015 - 11%, 2014 - 14%, 2013 - 27%). Sa stanovišta zaštite žrtava, krivični postupci predugo traju, ročišta se često otkazuju, a pošto je iskaz žrtve i dalje osnovni način dokazivanja dela, od nje se očekuje da se redovno pojavljuje pod pretnjom novčane kazne ako se ne odazove, da se suočava sa trgovcima i godinama kasnije ponovo proživljava traumu kroz koju već prošla, a sve to drastično usporava oporavak. Status posebno osetljivog svedoka, predviđen Zakonom o krivičnom postupku, ne primenjuje se u dovoljnoj meri, a čak i kada je žrtvi dodeljen taj status, to retko značajno doprinosi položaju i zaštiti žrtve, već je pre svega reč o formalnom statusu koji se u brojnim slučajevima dodeljuje iz prostog razloga što sudovi nemaju tehničke mogućnosti da žrtvi obezbede zakonsku zaštitu.\nJedna od najslabijih karika u lancu zaštite prava žrtava je pristup pravu na kompenzaciju, tj. naknadu štete. Iako krivično zakonodavstvo daje mogućnost da se o imovinskopravnom zahtevu žrtve odlučuje u krivičnom postupku, u praksi sudovi uvek žrtvu upućuju da ovo pravo ostvari u parnici, koja predugo traje, zahteva znatna novčana sredstva koja žrtve nemaju i ne obezbeđuje mere zaštite koje postoje u krivičnom postupku. Osim toga, i u slučaju da se presuda donese u korist žrtve, neizvesno je da li će doći do njenog izvršenja, jer trgovci retko imaju imovinu koja se vodi na njihovo ime, a sistem izvršenja u Republici Srbiji je nefunkcionalan. \nPored tema koje su predstavljene u ranijim izveštajima, i koje iz godine u godinu ponavljamo, sledeći problemi u sistemu borbe protiv trgovine ljudima u Srbiji i dalje predstavljaju goruće izazove:\nUsvajanje Strategije i Akcionog plana za prevenciju i suzbijanje trgovine ljudima i zaštitu žrtava i dalje ostaje nerealizovana aktivnost u Akcionom Planu za Poglavlje 24 (6.2.8.1). Ova dva dokumenta su formulisana još 2013. godine, stoga se opravdano postavlja pitanje da li akcioni plan, razvijen za period 2014-2016. godine danas može da bude usvojen u tom obliku. Tokom tri godine koliko se čeka na usvajanje Strategije i AP, u oblasti suzbijanja trgovine ljudima je došlo do stagnacije, jer su koordinaciona tela koja su ranije postojala prestala da rade, nova koja su predviđena Strategijom još uvek nisu osnovana.\nPozitivna promena koja se očekuje realizacijom AP za Poglavlje 24 je najavljena reorganizacija policije u smislu unapređenja organizacionih kapaciteta Uprave kriminalističke policije kroz specijalizaciju za istrage u oblasti trgovine ljudima. To bi moglo značajno da doprinese boljoj identifikaciji žrtava svih oblika eksploatacije.\nU narednom periodu bi trebalo sprovesti harmonizacija domaćeg zakonodavstva sa EU Direktivama (6.2.8.5), gde bi posebnu pažnju trebalo posvetiti ostvarivanju prava na kompenzaciju žrtava krivičnih dela, kao i poštovanju principa nekažnjavanja i krivičnog negonjenja žrtava trgovine ljudima za dela koja su nastala kao posledica eksploatacije.\nU sklopu Akcionog plana za Poglavlje 24 predviđeno je osnivanje kancelarije nacionalnog izvestioca za trgovinu ljudima u našoj zemlji, što treba da donese objektivni monitoring nad nacionalnim mehanizmom za borbu protiv trgovine ljudima. Međutim, nije precizirano kako i gde će se uspostaviti ovo telo, s obzirom na to da je suština ovog tela da prati i evaluira rad svih aktera u borbi protiv trgovine ljudima, kao i da sprovodi istraživanja, analitiku i predlaže različite mere u cilju boljeg funkcionisanja nacionalnog mehanizma upućivanje. Da bi se ova uloga ostvarila, neophodno je da kancelarija nacionalnog izvestioca bude formirana kao nezavisno telo.\nUsvojiti Strategiju i Nacionalni plan akcije za prevenciju i suzbijanje trgovine ljudima i zaštitu žrtava za borbu protiv trgovine ljudima.\nUsvojiti izmene zakonodavstva koje će pomoći uvođenje delotvornog i održivog mehanizma kompenzacije za žrtve krivičnih dela sa elementima nasilja, uključujući žrtve trgovine ljudima.\nIzmeniti Krivični zakonik Republike Srbije i obezbediti da su klauzule o nepritvaranju, krivičnom negonjenju i nekažnjavanju budu jasno navedene u zakonu.\n Zvanična statistika Centra za zaštitu žrtava trgovine ljudima http://www.centarzztlj.rs/images/stat/16/Sestomesecni%202016.pdf\n Celokupna statistika ASTRA SOS telefona je dostupna na http://www.astra.rs/sos-telefon-i-pomoc-potencijalnim-zrtvama-trgovine-ljudima/statistika/\n Deo Izveštaja o trgovini ljudima Stejt Departmenta koji se odnosi na Srbiji se nalazi na sledećem linku http://www.astra.rs/izasao-tip-report-srbija-na-listi-za-posmatranje/\n Celokupna analize presuda za krivično delo trgovine ljudima donetih 2015. godine se nalazi na zvaničnom sajtu organizacije ASTRA http://www.astra.rs/wp-content/uploads/2016/07/ASTRA-pravna-analiza-2015.pdf\nPoglavlje 24Trgovina ljudimaOrganizovani kriminal\nIzveštaj Stejt departmenta za 2016. godinu – negativna ocena za borbu protiv trgovine ljudima u Srbiji\nŽrtve trgovine ljudima u regionu bez stvarne zaštite


Šef delegacije Evropske unije (EU) u Srbiji Majkl Devenport ocenio je da je veoma važno da medijski zakoni, koji su usvojeni 2014. godine, budu valjano i efikasno primenjeni.\n“Treba da imamo na umu da je jedan od ključnih ciljeva takvih zakona povlačenje države iz vlasništva (medija), kao i da državno finansiranje bude transparentno. Naravno, i proces privatizacije medija treba da bude sproveden u skladu sa odgovarajućim zakonima. Nadam se da ćemo videti kako se to događa tokom ove godine”, rekao je Devenport u intervjuu za list Danas.\nGovoreći o spoljnoj politici Srbije, Devenport je rekao da je Srbija kandidat za članstvo u Uniji i da se na nju gleda kao na nekog ko će podržati i vodjenje zajedničke spoljne politike.\n“Očekuje se da Srbija progresivno uskladjuje svoju spoljnu politiku sa EU. Srbija, kao i druge države Evrope, uključujući članice EU, razvija odnose sa Rusijom. Srbija ima tradicionalne, snažne i trgovinske veze sa Rusijom. Uveren sam da će to biti moguće sprovoditi, ali na način da se ne podriva evropski put Srbije i njeno pristupanje EU”, dodao je on.\nGovoreći o održavanju vanrednih parlamentarnih izbora u Srbiji, Devenport je rekao da su izbori deo ustavnog procesa u svakoj demokratskoj državi i da ne bi trebalo da se zaustavi proces izrade zakonskih nacrta, akcionih planova i strategija.\n“U periodu koji je pred nama ne bi trebalo da se zaustavi proces izrade zakonskih nacrta, akcionih planova i strategija, na kojima rade državni službenici, stručnjaci za različite oblasti, kao i nezavisna tela, kako bi se nakon formiranja nove vlade i parlamenta brzo prešlo na njihovo usvajanje i primenu. To bi bio pravi put za nesmetan nastavak evropskog puta”, rekao je Devenport.


Davutoglu - Sputnjik Srbija\nOstavka Davutoglua neće uticati na odnose Rusije i Turske\nOstavka i zamena za premijera Turske Ahmeta Davutoglua neće bitno uticati na rusko-turske odnose, jer ključnu ulogu ovde igraju namere i odluke predsednika zemlje Redžepa Tajipa Erdogana, izjavio je šef Komiteta državne Dume za međunarodne poslove Aleksej Puškov u emisiji televizije „Rusija 24“.\nAhmet Davutoglu podneo je danas ostavku na funkciju predsednika vladajuće Partije pravde i razvoja, što podrazumeva da više neće biti ni premijer, a njegova odluka stupiće na snagu nakon vanrednog kongresa te partije, koji je zakazan za 22. maj.\nVučić i Davutoglu ne idu u Novi Pazar\nPoseta premijera Srbije i Turske Aleksandra Vučića i Ahmeta Davutoglua Novom Pazaru, planirana za danas pre podne, otkazana je zbog loših vremenskih uslova, saznaje Tanjug. Nešto ranije otkazan je sastanak sa predsedavajućim Veću ministara Bosne i Hercegovine Denisom Zvizdićem.\nDavutoglu sledeće nedelje u Beogradu\nŠef Vlade Turske Ahmet Davutoglu posetiće sledeće nedelje Beograd, najavio je danas premijer Srbije Aleksandar Vučić.


18-11-2019 18:54 Srbija Politika\nSamo šest miliona evra predstavlja vrednost proizvoda iz Srbije i Bosne i Hercegovine koji su uvezeni na takozvano Kosovo tokom godinu dana od kada je lažna kosovska vlada uvela stopostotne takse na proizvode te dve države, kaže u intervjuu generalni direktor takozvane Kosovske carine Bahri Beriša.\nGeneralni direktor takozvane Kosovske carine Bahri Beriša (Foto: jutjub)\nNavršava se godina od stopostotnih taksi koje je (tzv.) vlada uvela na sav uvoz iz Srbije i Bosne i Hercegovine. Koji su glavni efekti prema vašem mišljenju, kao direktora carine?\nImali smo oko 450 miliona evra proizvoda uvezenih iz Srbije i 85 miliona iz Bosne i Hercegovine. Već je godina od kada su zaštitne mere uvedene za ove zemlje, a tokom ovog jednogodišnjeg perioda imali smo oko 99 procenata manju vrednost uvoza iz dve države. Prevedeno na nominalnu vrednost, pokazuje da imamo oko 440 miliona evra manje uvoza iz Srbije i 80 miliona evra manje uvoza iz Bosne i Hercegovine.\nSa carinskog stanovišta nije bilo većeg uticaja, jer su ovaj uvoz zamenile druge zemlje. Prvobitno je bilo teško krajem prošle godine, jer je bio kraj godine, a preduzećima je verovatno bilo teže da pregovaraju o novim ugovorima, pronađu nove kanale snabdevanja, zamene proizvode. Ali, od januara ove godine ti proizvodi dolaze iz drugih zemalja, bilo iz regije, bilo iz Evropske unije.\n(Tzv.) Kosovo ima mali uvoz, za godinu dana imamo uvoz iz ove dve zemlje u iznosu od šest miliona evra. To su proizvodi koje isporučuju u malim količinama, jer mnoga preduzeća možda neće imati priliku da odu u zemlje EU zbog visokih troškova prevoza da bi taj proizvod nabavili. Troškovi slanja su veoma visoki iz zemalja EU i donose ih Srbija i Bosna. Ali su male količine. Postoje neki prehrambeni proizvodi, neki delovi vozila, bilo koji proizvod koji je veoma dostupan na tržištu, ali plaća 100-postotno zaštitno sredstvo.\nMeđutim, u opštinama sa srpskom većinom na severu i drugim mestima mogu se bez problemima naći srpski proizvodi. Da li imate bilo kakve podatke o carinjenju robe koja ulazi na (tzv.) Kosovo?\nTeško je reći kolika je količina krijumčarenja, činjenica da su prihodi u pozitivnom trendu, s obzirom na brojne fiskalne politike koje postoje i oslobađaju mnoge poreske proizvode i neprestano su van ekonomskog rasta, pokazuje da krijumčarenje šteti ekonomiji, jer carinski prihodi, ali i ekonomski rast u velikoj meri zavise od uvoza. Mi smo zemlja koja uvozi oko 90 odsto. Kao što sam ranije napomenuo postoje slučajevi kada se male količine proizvoda pokušavaju uvesti u male prodavnice, ali nikada ne ometaju lanac snabdevanja i legalnu trgovinu na (tzv.) Kosovu.\nNa severnom delu (tzv.) Kosova mogu da budu proizvodi, prisutni smo u drugim institucijama, u tom delu imamo operacije, uhapsili smo švercere koji su pokušali da prokrijumčare, zaplenili smo i njihova vozila i njihovu robu. Ali to su svakodnevni pokušaji u veoma malim količinama koji žele da uđu kroz planinski deo.\nS obzirom na to da su Srbija i Bosna i Hercegovina članice Sporazuma o slobodnoj trgovini (CEFTA), da li su carinski prihodi porasli jer uvoz robe na (tzv.) Kosovo dolazi iz zemalja Evropske unije?\nTačno je da imamo sporazum o slobodnoj trgovini i deo smo CEFTA-e, ali istovremeno je (tzv.) Kosovo potpisalo i Sporazum o stabilizaciji i pridruživanju (SSP) koji predviđa mnoge proizvode sa različitim carinama, uključujući proizvode koji imaju samo porez na dodatu vrednost (PDV). Takođe, od septembra ove godine na snazi je Sporazum o slobodnoj trgovini sa Turskom. Što znači da većina proizvoda iz zemalja CEFTA-e i zemalja Evropske unije, uključujući Tursku, ne podleže carini, oni su samo predmet PDV-a i akcize na proizvode koji podležu akcizi.\nDa li je primećeno povećanje krijumčarenja robe tokom ove godine?\nKad god dođe do promene fiskalne politike ili kada postoje nove norme, kriminalne grupe iskazuju interes za krijumčarenje tih proizvoda jer im potencijalno donosi veći profit. Međutim, odmah, iako je to naša obaveza svakodnevno, i pre nego što se mere preduzmu, carina je napravila dodatne aranžmane, kako sa našim operativnim jedinicama, tako i sa drugim agencijama za sprovođenje zakona.\nZahvaljujući dobroj koordinaciji između agencija za sprovođenje zakona, uspeli smo da sprečimo da proizvodi uđu na (tzv.) kosovsko tržište. U desetinama ili stotinama slučajeva, ali svi su bili u malim količinama, u prtljagu vozila ili sa nacionalnim prevoznicima koji su pokušali da uđu kroz planinske puteve na kosovsko tržište.\nMeđutim, nije pronađen nijedan proizvod, uzimajući u obzir podatke (tzv.) Ministarstva trgovine, unutrašnje inspekcije i carine koji se nalaze unutra, proveravamo da nema proizvoda koji se nalaze na tržištima (tzv.) Kosova koji štete ekonomiji (tzv.) Kosova.\nRuski obaveštajac na sastanku sa srpskim agentom u Beogradu, o čemu se radi saznajte OVDE.


Vlada Republike Srbije >> Vesti >> Kosovo i Metohija >> Bler odgovoran za kasetne bombe\nBler odgovoran za kasetne bombe\nKasetna bomba u centru Niša\nLondon, 7. Februar 2000. (Tanjug) - Odluka o bombardovanju Beograda tokom NATO agresije na Jugoslaviju formalno nikada nije bila donesena, već je takvu odluku jednostrano donela Amerika, otkriva britanska televizija "Kanal 4".\nU dokumenarnom programu o NATO agresiji, emitovanom sinoć, otkriveno je da NATO savet, a ni bilo koje drugo zvanično telo, nikada formalno nije doneo odluku o bombardovanju centra Beograda.\nO bombardovanju Beograda je, tvrdi se, jednostranu odluku donela Amerika koja je kršeći pravila Alijanse "ovlastila" tadašnjeg generalnog sekretara NATO-a Havijera Solanu koji je onda formalno naredio bombardovanje. Britanski analitičari danas ukazuju da je to još jedno neprijatno otkriće za vladu Tonija Blera, koja je bila među predvodnicima NATO agresije i koja je javno tvrdila da su sve akcije rezultat "jedinstva i saglasnosti zapadnih saveznika". Istovremeno, iz Amerika je stigla nova, daleko ozbiljnija optužba politike britanske vlade.\nSlike žrtava iz Niša koje su\nU najnovijem izveštaju uticajne njujorške organizacije Hjumen rajts voč je otkriveno da je američki predsednik, sredinom maja prošle godine, zabranio upotrebu takozvanih kasetnih bombi. Ta zabrana je uvedena posle stradanja civila u bombardovanju Niša.\nI pored te zabrane, britanski avioni su nastavili da bacaju kasetne bombe, od kojih još uvek ljudi ginu na Kosovu i Metohiji.


Vučićeva polemika sa novinarkom RTS - ebart\nVučićeva polemika sa novinarkom RTS\nPremijer Aleksandar Vučić je posle kratke polemike s novinarkom RTS-a rekao: "Ja se obraćam kako želim, vi me kritikujte kako vam volja".\nNaime, novinarka RTS-a je premijeru, nakon što je u dijalogu sa novinarkom Radio-televizije Vojvodine pomenuo "ovi vaši", rekla da ne bi trebalo da "etiketira kolege novinare" dok rade svoj posao.\n"To što se tiče vašeg etiketiranja sa RTS-a, nije vam prvi put. Samo vi radite svoj posao, nemam ništa protiv toga, na svako pitanje ću da vam odgovorim, ali nemojte vi da odgovarate u moje ime. Samo nemojte da mi oduzimate to pravo, vaša koleginica je postavila pitanje i ja sam odgovorio", rekao je Vučić.\nTakođe je primetio da RTS radi upravo ono što njemu prebacuju:\nNa opasku može li da dokaže čiji je ko u političkom smislu, Vučić je rekao da neće da dokazuje ništa, već da samo pruža odgovore.\nDodao je da ni novinarka RTS-a nije "pružila nijedan dokaz" za svoju primedbu o etiketiranju.\n"Umesto toga, samo ste hteli još jednom da pokažete kako se vi odnosite prema vladi", konstatovao je Vučić.


Rast cena hrane\nOrganizacija Ujedinjenih nacija za hranu i poljoprivredu je saopštila da su se cene hrane u avgustu povećale za 5 odsto, budući da su suša u Rusiji i poplave u Pakistanu smanjile prinos pšenice i drugih žitarica.\nMeđutim, u izveštaju se navodi da su cene i dalje gotovo 40 odsto ispod rekordnog nivoa 2008. Agencija Ujedinjenih nacija je smanjila prognoze za pšenicu i pirinač, što će povećati cene ukoliko potražnja ostane nepromenjena ili poraste. Iako će globalni rod pšenice biti manji nego što se procenjivalo, i dalje se očekuje treći najveći rod u istoriji.\nRusija je, u međuvremenu, ublažila embargo na izvoz žitarica uveden prošlog meseca, da bi mogla da ispuni međunarodne ugovore i obezbedi humanitarnu pomoć.\nRuska vlada je danas izdala dekret u kojem se navodi da embargo uveden pre dve nedelje neće uticati na izvoz koji je predviđen vojnim i civilnim ugovorima s inostranstvom. Takođe se ističe da žitarice mogu da se izvoze u okviru humanitarne pomoći ili kao deo borbe protiv nesreća i elementarnih nepogoda.\nRusija je treći najveći izvoznik pšenice na svetu, ali je već upozorila da će njen ovogodišnji rod biti 60 do 65 miliona tona, u odnosu na 97 miliona 2009.


Delegacija Saveza komunističke omladine Jugoslavije, zajedno sa opštinskim komitetom NKPJ – SKOJ-a za Opovo obeležila je Dan oslobođenja 2. oktobar. Tog datuma, od oslobođenja, pa na ovamo ovaj dan se proslavlja i kao “Partizanska slava” koju meštani, kao i naši aktivisti redovno obeležavaju masovnim manifestacijama.\nU narednom periodu su dogovorene razne aktivnosti u Opovu koje se tiču političke borbe na lokalu. Neke od tih borbi su već dale rezultata, tako da je lokalna vlast zahvaljujući akcijama našeg članstva morala da nađe rešenja sa kojima se suočavaju građani Opova.\nNaši aktivisti u Opovu će nastaviti da čuvaju sećanje na tekovine narodnooslobodilačke borbe i revolucije, čiji svetli primer predstavlja inspiraciju za današnju političku borbu.\nSekretarjat Nove komunističke partije Jugoslavije,


Odlične vesti za Đorđevića: Posle 103 dana Lučić ponovo u ekipi - Sportska centrala\nOdlične vesti za Đorđevića: Posle 103 dana Lučić ponovo u ekipi\n6 feb 2018. 19:06\nKošarkaši minhenskog Bajerna osigurali su prvo mesto u grupi F Top 16 faze Evrokupa, izborili plasman u četvrtfinale ovog takmičenja i sutrašnji duel sa Lietuvos Ritasom nema takmičarski značaj.\nTo nije jedina dobra vest za Aleksandra Đorđevića s obzirom da će se Vladimir Lučić posle 103 dana vratiti u tim Bavaraca. Srpski reprezentativac je krajem oktobra prošle godine doživeo frakturu metatarzalne kosti stopala, a nakon procesa rehabilitacije dočekao je da ponovo bude u konkurenciji za utakmicu, za početak najverovatnije na klupi.\n– Veoma sam srećan što sam ponovo sa timom, iza mene je period koji nimalo nije bio lak. Naravno, nakon tri meseca još uvek nisam u najboljoj formi, ali moram da budem strpljiv i učiniću sve da ponovo pomognem timu i saigračima, rekao je Lučić.\n– Utakmica nema veliki značaj, ali mali cilj bi mogao da bude Lučićev povratak na parket. Možda bi mogao da igra pet minuta, nestrpljiv je da se vrati što pre, ali povratak mora da bude postepen. U svakom slučaju sjajno je što je ponovo sa nama zbog njegove pozitivne energije, izjavio je Đorđević.\nUtakmica u Viljnusu na programu je u sredu od 18 časova.


„Rusija pokušava da uništi svjetski poredak“ | Zvornik Danas\nMinistar odbrane SAD Ešton Karter izjavio je da Rusija želi da uništi postojeći svjetski poredak.\n„Bez obzira na napredak koji smo postigli poslije završetka Hladnog rata, akcije Rusije u posljednjih nekoliko godina, kršenje teritorijalnog integriteta Ukrajine i Gruzije, neprofesionalno ponašanje u vazduhu, svemiru i sajber-prostoru, kao i zveckanje nuklearnim oružjem, jasno pokazuju da Rusija pokušava da uništi uspostavljeni svjetski poredak“, citirala je agencija „Asošijeted pres“ govor Eštona Kartera pred studentima univerziteta u Oksfordu.\n„SAD prema Rusiji koriste uravnotežen, ali siguran pristup… Ostavljamo otvorena vrata za rad sa Rusijom. SAD u Rusiji ne vide neprijatelja i ne namjeravaju da se sa njom sukobljavaju“, rekao je Karter.\nRanije je šef Pentagona već je izjavljivao da Rusija predstavlja glavni izazov za SAD, važnija je od Kine, Sjeverne Koreje, Irana i terorizma.\nKao pozitivan primjer saradnje on je naveo dijalog Moskve i Vašingtona za rješavanje u Siriji.\n„Međutim, Rusija nastavlja da podržava režim predsjednika Sirije Bašara el Asada“, dodao je ministar.\nZvaničnici Ruske Federacije više puta su govorili da Rusija nije strana u sukobu u Ukrajini. U Moskvi se takođe ističe da je Krim postao ruski region poslije referenduma na kojem je za ujedinjenje sa Rusijom glasala većina stanovnika poluostrva, javlja Sputnjik.


Ratifikaciji klimatskog sporazuma prisustvovao je i generalni sekretar Ujedinjenih nacija Ban Ki-mun\nEvropski parlament je ogromnom većinom glasova podržao ratifikaciju Pariskog klimatskog sporazuma, a glasanju je prisustvovao i generalni sekretar Ujedinjenih nacija Ban Ki-mun.\nSporazum kojim se ograničava globalno zagrevanje dobio je 610 glasova za, 38 protiv, dok je 31 parlamentarac bio uzdržan, tako da je 28 država članica simultano podržalo dokument, koji je na dobrom putu da bude usvojen na globalnom nivou.\nGlasanje o ratifikaciji sporazuma zakazano je za petak u sedištu Ujedinjenih nacija. "Posle akcije Evropskog parlamenta, uveren sam da ćemo uspeti da pređemo prag od 55 odsto veoma brzo, u narednih nekoliko dana", rekao je Ban.\nSporazum su ratifikovale već 62 zemlje, ali su one odgovorne za samo oko 52 odsto emisija štetnih gasova. Evropska unija, koja je odgovorna za 12 odsto globalne emisije, planirala je da sačeka da države članice svaka pojedinačno usvoji sporazum, ali pošto je napredak bio usporen, reagovala je u njihovo ime.


Tanjug 28. marta 2021. 15:58\nATINA – Grčki ministar turizma Haris Teoharis boraviće od danas u zvaničnoj poseti Srbiji, tokom će imati niz sastanaka sa vladinim zvaničnicima i turističkim radnicima, javlja ANA.\n„Naša poseta Srbiji deo je napora Ministarstva turizma za otvaranje grčkog turizma 2021. godine, s posebnim naglaskom, u prvoj fazi, na privlačenje posetilaca iz balkanskih zemalja,“ rekao je Teoharis.\nGrčki ministar turizma je, takođe, naglasio da su Grčka i Srbija već dugo povezane prijateljskim vezama i ljubavlju, nečim što se ogleda u turističkim tokovima.\n„Pre pandemije, više od milion Srba svake godine biralo je našu zemlju za svoj odmor“, naveo je Teoharis i dodao da je cilj Grčke za 2021. godinu da što više olakša dolazak turista iz Srbije, na osnovu postojećeg sporazuma koji je zakonski ratifikovan septembra 2020. godine, ali i onih koji će biti potpisani tokom njegovog boravka u Srbiji.\n„Uvek vođeni bezbednošću posetilaca, zaposlenih i privrednika, preduzimamo odlučne korake za ponovno pokretanje grčkog turizma“, rekao je grčki ministar turizma.


R I Z I N G E R I U M: Euronews: Svrstao Exit među najbolje evropske festivale\nEuronews: Svrstao Exit među najbolje evropske festivale\nU svom tekstu o vodećim letnjim festivalskim destinacijama Euronews je svrstao EXIT među deset najboljih evropskih festivala za 2013. godinu\nOvaj uticajni medijski servis se na taj način pridružio spisku vodećih svetskih medija, na kojem se već nalaze BBC, CNN, The Guardian, MTV i drugi, koji su proglasili EXIT za jedan od najboljih evropskih festivala. Tekst u kome se EXIT našao na šestom mestu liste najboljih, kao njegove adute ističe raznovrsni muzički program i Petrovaradinsku tvrđavu, kao jedinstvenu festivalsku lokaciju.\nU članku na internet portalu www.euronews.com, EXIT je našao svoje mesto na listi ispred giganata poput belgijskog Tomorrowland festivala i mađarskog Szigeta, koji su zauzeli sedmo, odnosno deveto mesto. U odnosu na druge evropske festivale, EXIT-u se daje prednost zbog izuzetno pristupačnih cena, kao i nezaboravnog festivalskog doživljaja u multikulturalnom okruženju.\nNavodi se i da je EXIT proglašen za najbolji evropski festival 2007. godine, a posetioci su pozvani da prisustvuju nastupima Snoop Dogga aka Snoop Liona, Bloc Partyja, Fatboy Slima, DJ Fresha i Dubfirea, uz koje će, također, imati priliku da uživaju u genijalnosti sastava Atoms For Peace, kao i CeeLo Greena, Jeff Millsa, Eric Prydza te mnogih drugih.\nBrojne nagrade koje je EXIT osvojio tokom godina, ali pre svega kvalitetan muzički program te karnevalska atmosfera, učinili su od Petrovaradinske tvrđave nezaobilaznu festivalsku destinaciju za posetioce iz celog sveta.


Savetovalište za mlade - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Savetovalište za mlade\nsreda, 21 decembar 2011 11:12\nU okviru Doma zdravlja Kragujevac već više od jedne decenije radi Savetovalište za mlade sa ciljem da promoviše zdravlje adolescenata. Tim stručnjaka okupljenih u Savetovalištu pomaže mladima u ranom otkrivanju poremećaja zdravlja i lečenju, kao i rešavanju psihosocijalnih problema adolescenata.\nAdolescencija je veoma osetljivo i burno razdoblje u životu mladih ljudi, kada su spremni oni skloni uticaju sredine i spremni da eksperimentišu, što ponekad dovodi do kobnih grešaka. Zbog svega ovoga 2000. godine Dom zdravlja Kragujevac je osnovao Savetovalište za mlade kao jedno od prvih savetovališta te vrste u Srbiji.\nPrema rečima Ljiljane Pirković pedijatra endokrinologa, Savetovalište je osnovano sa ciljem da se promoviše važnost očuvanja zdravlja među adolescentima, kao i rešavanje psihosocijalnih problema adolescenata.\nGranica stupanja u seksualne odnose pomerena je poslednjih godina, pa je prosečna starost adolescenata koji su seksualno aktivni 12, 7 godina. Kako su mladi u tim godinama nedovoljno emotivno, socijalno i fizički zreli, posledice mogu biti velike. Tokom ove godine u Savetovalištu su registrovane tri neželjene trudnoće, ali taj broj je verovatno veći, tvrde u Savetovalištu, jer jedan broj mladih odlazi i u privatne ordinacije kako bi rešio problem.\nPrekid trudnoće u ovom periodu, upozoravaju u Savetovalištu, može da dovede do trajnog steriliteta. Zbog toga je neophodna pravovremena edukacija mladih. Savetovalište za mlade radi svakoga dana u školskom dispanzeru, kao i subotom, u Preventivnom centru, kada se organizuju grupna predavanja u vidu edukativnih radionica.\nSa adolescentima u okviru radionica rade psiholog, pedijatar, ginekolog i lekar opšte prakse, a svi imaju isti cilj da informišu mlade o vim bitnim segmentima iz svojih oblasti i na taj način im pomognu u sazrevanju.


Dodik čestitao novoizabranom patrijarhu Porfiriju - Sputnjik Srbija\n03:31 24 Jun 2021\nDodik čestitao novoizabranom patrijarhu Porfiriju\n18:28 18.02.2021 Preuzmite kraći link\nSrpski član i predsedavajući Predsedništva BiH Milorad Dodik čestitao je mitropolitu zagrebačko-ljubljanskom Porfiriju na izboru za patrijarha srpskog, uz uverenje da će biti mudar i odgovoran duhovni vođa.\n„Vaša svetosti, povodom izbora na patrijaraški tron želim da Vam prenesem iskrene čestitke i srpskog naroda iz Republike Srpske i BiH sa željom da nastavite svoj rad za dobrobit Srpske pravoslavne crkve i njenih vernika“, istakao je Dodik.\nIzrazio je uverenje da su SPC i pravoslavni vernici dobili dostojnog naslednika blaženopočivšeg patrijarha Irineja koji će uspešno predvoditi patrijaršijski tron i pravoslavni srpski narod.\n„Siguran sam da ćete biti mudar i odgovoran duhovni vođa našeg naroda i da ćete u ovo teško vreme širiti duh jedinstva, dobrote i ljubavi. Izražavam najiskrenije želje da dugo godina dostojno upravljate SPC koja je uvek bila uz svoj narod i njegov duhovni i moralni oslonac“, naveo je Dodik u čestitki.\nDodik je izbor Porfirija za patrijarha čestitao i Svetom arhijerejskom Saboru SPC i poželio mnogo uspeha u daljem radu, prenosi Tanjug.\nNovi srpski patrijarh: Vladika Porfirije, jedan od najuglednijih savremenih srpskih duhovnika\nčestitka, Patrijarh, Milorad Dodik


EU: Albaniji 50 miliona evra u borbi protiv Covid-19 | Happy BSC portal\nPOSTALA OPASNA ZVER U KREVETU Ređeli su se na mojoj bivšoj, a to me je paliloooo\nAmbasador Evropske unije u Tirani Luidzi Soreca na svom tviter nalogu je saopštio da će EU dati 50 miliona evra pomoći Albaniji za borbu sa virusom Covid-19, prenosi portal a1on.\nOd ukupne sume, četiri miliona evra će biti za medicinsku pomoć, 11 miliona za socijalnu pomoć i 35 miliona za ekonomsko oporavljanje.\n- Srećan sam što mogu da saopštim da će Evropska unija konkretnije pomoći Albaniji u borbi protiv Covid-19. Konkretno: četiri miliona evra za medicinsku opremu i medicinsku pomoć, 11 miliona evra za socijalnu podršku, kao i 35 miliona evra za ekonomsko oporavljanje. EU je uvek sa Albanijom i u vreme kada je potrebno. Uvek smo sa Albanijom, napisao je Soreca.\nNa objavu Sorece reagovao je i albanski premijer Edi Rama koji je na fejsbuku napisao: "EU Albaniji je dodeli 50 miliona evra za borbu protiv Covid-19. Bog Albanaca je veliki".


Svetska banka: Srbija lider po reformama za privlačenje stranih investicija\nSvetska banka proglasila je Srbiju za najbolju zemlju u Jugoistočnoj Evropi po kriterijumu sprovedenih reformi na osnovu kojih je postala privlačnija stranim investitorima. Ta međunarodna finansijska institucija je pohvalila reforme u Srbiji, posebno ističući Zakon o ulaganjima.\nU narednih deset godina u SAD će biti otvoreno 11,5 miliona novih radnih mesta\nAmerička ekonomija trebalo bi da doda 11,5 miliona radnih mesta do 2026. godine. Očekuje se da će ukupnu radnu snagu u SAD činiti 167 miliona i 600 hiljada ljudi.\n20 najmoćnijih ekonomija do 2030. godine\nRastuća tržišta počeće da dominiraju u svetu vodećih ekonomija po državama do 2030. godine, uvereni su stručnjaci.\nIzvoz zlata iz Rusije povećan za 70 odsto


PDV će od 1. oktobra biti veći za dva odsto\nPorez na dodatu vrednost će od 1. oktobra ove godine biti veći za dva odsto.\nMinistarstvo finansija i privrede pokušavalo je da drugim merama i uštedama izbegne povećanje poreza na potrošnju.\nZa pomoć Branku Saraču prikupljeno 20.000 dinara\nNa humanitarnom koncertu apatinci su pokazali dobru volju da se pomogne dvadesetpetogodišnjem sugrađaninu Branku Saraču. Nastupilo je pet metal bendova, domaći „Etnika“, „Prototype unleashed“ i „Depravity“, te gosti iz Sombora „138 Misfits Mania“ i „Agitator“. Svirka je održana u rok-baru „Bermudski trougao“, a cena ulaznice je bila simboličnih 100 dinara.\nU apatinskoj Marini je počela sa radom ekološka radionica za učenike osnovnih škola\nZamišljeno je da učesnici ove edukativne radionice na Dunavu budu učenici trećih i četvrtih razreda osnovnih škola Opštine Apatin.\nU kasarni Aerodrom u Somboru i u njenoj bližoj okolini u period od 10. do 14. septembra će se realizovati vežba jedinica Vojske Srbije pod nazivom Štit 02.


Donesi odluku, ostavi duvan – Veliki Park\nUz podršku Ministarstva zdravlja, Instituta za javno zdravlje Srbije ’’Dr Milan Jovanović Batut’’ i Kancelarije svetske zdravstvene organizacije u Srbiji pod sloganom Donesi odluku, ostavi duvan, ove godine obeležava se Svetski dan bez duvanskog dima. Jačanje preventivnih usluga, savetovališta i usluga u okviru savetovališta za odvikavanje od pušenja okosnica je rada i aktivnosti svih institucija sistema javnog zdravlja, rekla je na konferenciji za novinare održanoj povodom najave aktivnosti kampanje, dr Gordana Damnjanović, članica Gradskog veća za zdravstvenu i socijalnu zaštitu.\nPoražavajuća je činjenica da u čitavom svetu, kao i u našoj zemlji više od osam miliona ljudi godišnje izgubi život kao posledicu konzumiranja duvana, a kod nas oko 20 hiljada ljudi godišnje. Duvan kao uzročnik i faktor rizika za više od dvadeset vrsta karcinoma, kardiovaskularnih i respiratornih bolesti, umnogome se smanjuje preventivnim radom, jačanjem rada savetovališta i prestankom pušenja. O faktorima rizika i uticaju duvana treba upoznati širu javnost naročito mlade, trudnice, porodilje, odraslo stanovništvo, ali i o benefitima prestanka pušenja treba ponavljati i govoriti jer stanovništvo mora biti upoznato. Ono što je poražavajuće je broj pušača u svetu 1,3 miljarde i gotovo 70 odsto tog broja nema podršku, nema dostupna savetovališta. U tom smislu, kaže dr Damnjanović, bilo bi veoma dobro i korisno da savetovališta za odvikavanje od pušenja osim na Institutu za javno zdravlje postoje postoje u Domu zdravlja, Zavodu za zdravstvenu zaštitu radnika i Zavodu za stomatologiju.\nU okviru kampanje i u skladu sa epidemiološkim okolnostima, Institut za javno zdravlje u saradnji sa mnogim partnerima, organizovao je predavanja i ankete u kompanijama i institucijama na teritoriji grada Kragujevca koje su danas pokazali kakva je aktivnost na terenu. Cilj nam je bio da radno aktivnom stanovništvu koji su pušači ukažemo na problem i da postoji savetovalište za odvikavanje od pušenja, kaže dr Miloš Radosavljević, član stručne komisije za kontrolu duvana Ministarstva zdravlja i koordinator u Savetovalištu za odvikavanje od pušenja na Institutu za javno zdravlje. Na osnovu testova koje smo radili, većina pušača su zainteresovani da imaju dobru stimulaciju za odvikavanje a to govori da oni razmišljaju da ostave pušenje ali da za sebe nemaju dovoljno vremena. U narednom periodu nastavićemo sa tim aktivnostima i podsećati stanovništvo na zdravstveno stanje i da je pušenje u samom vrhu faktora rizika.\nU okviru kampanje protiv pušenja koja, pored aktuelnog datuma, traje tokom tokom čitave godine u svakodnevnom radu sa pacijentima, dr Slavica Bukumira, predstavnica Doma zdravlja Kragujevac kaže da su u skladu sa mogućnostima i epidemiološkom situacijom intezivirane zdravstveno-vaspitne i promotivne aktivnosti.\nUloga zdravstvenih profesionalaca jeste da informišu korisnike zdravstvene zaštite o značaju zdravih stilova života za očuvanje i unapređenje zdravlja, odnosno da im ukažu na uticaj faktora rizika za nastanak i dalji tok hroničnih nezaraznih bolesti. Danas kada obeležavamo svetski dan bez duvana akcentovaćemo upotrebu duvana i duvanskih proizvoda kao najznačajnijeg faktora rizika za nastanak različitih vrsta karcinoma, hronočnih opstruktivnih bolesti pluća, astme, aktivaciju tuberkuloze kao i koronarnih bolesti koje pripadaju grupi respiratornih i kardiovaskularnih bolesti. Ove bolesti predstavljaju najučestalije grupe bolesti u strukturi registrovanog morbiditeta Doma zdravlja Kragujevac niz godina unazad, kaže dr Bukumira. Prevencija i eliminacija faktora rizika koji štetno utiču na zdravlje, zaposleni u svim službama Doma zdravlja koliko epidemiološka situacija dozvoljava, realizuje i određeni broj grupnih zdravstveno – vaspitnih aktivnosti, radionica, predavanja, zdravstenih izložbi na temu odvikavanja od pušenja kako bi korisnici duvana i duvanskih proizvoda bili osnaženi i podržani od strane zdravstvenih profesionalaca da donesu odluku i da istraju u njoj. U tom smislu Dom zdravlja Kragujevac čini sve napore zajedno sa relevantnim institucijama u očuvanju i unapređenju javnog zdravlja, istakla je doktorka Doma zdravlja.\nKao predstavnik obrazovnih institucija konferenciji u zgradi Gradske uprave prisustvovao je Vladimir Jakšić direktor Medicinske škole sa domom učenika Sestre Ninković. On je istakao značaj saradnje škole sa zdravstvenim institucijama kao i vršnjačke edukacije koje kroz sekcije, učenici jedne od najboljih škola u Srbiji, sprovode među svojim vršnjacima.\nSekcija zdravstvenog vaspitanja Medicinske škole jedne od najboljih škola u Srbiji u okviru aktivnosti održava predavanja na temu štetnosti pušenja i duvanskog dima kao i školska sekcija protiv bolesti zavisnosti pored stalne izložbe u holu škole. Obe sekcije u saradnji sa Institutom za javno zdravlje u okviru vršnjačke edukacije organizuju predavanja i u drugim srednjim školama, rekao je direktor Jakšić.\nCategories:\tDruštvo, Kragujevac, UDARNO-NASLOVNA SLAJDER, Vesti\t/ No Responses / by Milan 31 маја, 2021


Na svečanoj dodeli SAM priznanja za 2018. godinu u 12 kategorija ovo značano priznanje u ime „Atlantic Grupe“, primio je Dragomir Kostić, generalni direktor „Atlantic Brands“-a, kao jedan od članova SAM asocijacije, koja ove godine obeležava 12 godina rada sa 450 članova koji se zalažu za unapređenje srpske privrede na svetskoj privrednoj pozornici.\n„Za nas je ovo priznanje vrlo značajno, jer smo ove godine zaokružili deset godina kontinuiteta u izvrsnosti upravljanja ljudskim potencijalima u „Atlantic Grupi“ i danas se upoređujemo sa najboljim kompanijama na tržištu. Promovišemo one HR prakse po kojima se ističemo u odnosu na konkurenciju, a jedan od programa je upravo proces upravljanja talentima i razvojem, koji je proglašen za najbolji i koji se zasniva na prepoznavanju jakih strana i oblasti razvoja zaposlenih. Kontinuiranim usavršavanjem i unapređenjem veština osiguravamo dalji profesionalni razvoj i razvoj karijera naših zaposlenih, ali i same kompanije“, rekao je tom prilikom Dragomir Kostić.\nOsnova nagrađenog Adventure programa „Atlantic Grupe“ je međunarodno povezivanje odabranih mladih stručnjaka sa svih tržišta na kojima „Atlantic“ posluje, a dizajniran je kao inspirativna, uzbudljiva i drugačija razvojna aktivnost i kao takav odražava u praksi tri središnje kompanijske vrednosti: strast, kreativnost i rast. Projekat kompaniji obezbeđuje zdravu i snažnu vertikalu sukcesije i razvoj inovativnih projektnih rešenja. Učesnici programa u timovima rade na realnim strateškim inovativnim projektima razvijajući ih pod mentorskom palicom iskusnih kolega čitavih 9 meseci, dok najbolje ocenjeni projektni predlozi ulaze u realizaciju u sklopu redovnog poslovanja „Atlantic Grupe“.\nDa ljudi i poslovanje „Atlantic Grupe“ uživaju ugled odgovorne i stručne regionalne kompanije, o tome najbolje svedoče brojna stručna HR priznanja, među kojima se u poslednjih godinu dana izdvajaju: Top 3 BeActive nagrade za „Body and Mind program“, Evropska komisija; CEP sertifikat Poslodavac Partner za visoke standard u upravljanju Ljudskim resursima, po prvi put dodeljen i u Srbiji; Elizabeta Mirčevska, direktorka HR za Srbiju i Makedoniju - Najbolja HR menadžerku, Makedonska asocijacija za Ljudske resurse.\n„Atlantic Grupa“, u Srbiji objedinjuje poslovanje kompanija „Grand Prom“, „Soko Štark“ i „Atlantic Brand“. Poznati brendovi poput Smokija, Grand kafe, Cedevite, Bakine tajne, Argete, Donata... čine temelj profitabilnog poslovanja „Atlantic Grupe“, kao jednog od lidera FMSG industrije u regionu, a u osnovi kompanijskog uspeha je preko 5.500 zaposlenih na 10 tržišta, od čega oko 2.500 u Srbiji.


Susreti su realizirani s ciljem jačanja dobrih odnosa sа lokalnim zajednicama te jačanja civilno-vojne saradnje u području odgovornosti 1. pješadijskog bataljona 4. pješadijske brigade OS BiH. Tom prilikom uručena je i simbolična donacija koja se sastojala od opreme i sredstava za dezinfekciju, kao i zaštitne opreme, a koja je nabavljena uz nesebičnu pomoć Tima za civilno-vojnu saradnju Ambasade SAD-a u BiH.\nKomandant 1. pješadijskog bataljona pukovnik Dario Tucaković je ovom prilikom ukazao na važnost saradnje sa lokalnim zajednicama u području gdje bataljon živi i djeluje. “Ocijenili smo da je u ovom trenutku potrebno usmjeriti donirana sredstva u više manjih općina i time osnažiti kapacitete domova zdravlja i općina u stvaranju kvalitetnije zdravstvene slike ”, kazao je pukovnik Tucaković. On je u ime 1. pješadijskog bataljona, kao i Tima za civilno-vojnu saradnju Ambasade SAD u BiH, izrazio zahvalnost svim direktorima domova zdravlja, kao i načelniku općine Posušje na gostoprimstvu te zaželio da se saradnja sa lokalnim zajednicama ojača u narednom periodu.\nOd proglašenja pandemije 1. pješadijski bataljon 4. pješadijske brigade OS BiH se aktivno uključio u pomoć lokalnoj zajednici i civilnim strukturama ustupanjem stambenih i infrastrukturnih resursa i stalnim odzivom kada je u pitanju dobrovoljno darivanje krvi od strane pripadnika ovog bataljona.


Naslovnica NAJNOVIJE Privreda U Federaciji nije moguće registrovati novu firmu\nSarajevo – Odjeljenje registra za upis pravnih lica Općinskog suda u Sarajevu, kao i odjeljenja svih sudova u Federaciji BiH, već duži period se suočavaju s problemima pri registraciji poslovnih subjekata, a koji su uzrokovani nepostojanjem adekvatne tehničke podrške – saopćeno je danas iz Općinskog suda u Sarajevu.\n“Uposlenici Općinskog suda u Sarajevu pokušavali su prevazići ovaj problem angažovanjem vlastitih radnih snaga i tehničkih kapaciteta ali od ponedjeljka, 16. juna više ne postoji elektronska komunikacija između gore navedenih institucija, a za što svu odgovornost preuzima Vlada Federacije BiH i Federalno ministarstvo pravde”, tvrdi se u saopćenju Općinskog suda u Sarajevu.\n“Sud je tražio od Federalnog ministara pravde da hitno preduzme aktivnosti shodno odredbama Zakona o registraciji poslovnih subjekata u Federaciji BiH (Sl.novine FBiH 27/05 čl. 84), prema kojim je Federalno ministarstvo pravde nadležno za cjelokupno održavanje sistema registracije poslovnih subjekata kao i za isporuku elektronskih podataka. Općinski sud u Sarajevu, iako se u ovom sudu kao i u svim sudovima na području Federacije prestalo sa registracijom privrednih subjekata, od Federalnog ministarstva pravde do danas nije dobio povratnu informaciju o preduzetim aktivnostima na prevazilaženju problema”, navodi ovaj sud u saopćenju.\n“S obzirom da se radi o ozbiljnom problemu koji može rezultirati nesagledivim posljedicama, potrebno je da Federalno ministarstvo pravde hitno preduzme sve aktivnosti u cilju prevazilaženja navedenih problema. Također ističemo problem i sa aplikacijom “Laris Light“ putem koje su nekada sva fizička i pravna lica imala pristup kopiji A (popisnog) i B (vlasničkog) lista, međutim, aplikacija nije u funkciji još od novembra 2012. godine zbog nepostojanja adekvatne tehničke podrške. Stupanjem na snagu Zakona o stvarnim pravima FBiH, aplikacija u trenutnom obliku ne može podržati obradu zahtjeva iz kog razloga je neophodno doraditi sistem. O ovom problemu je menadžment Općinskog suda u Sarajevu u nekoliko navrata također obavještavao Federalno ministarstvo pravde kao i VSTV BiH”, navodi u saopćenju Općinski sud u Sarajevu.


Hiljadu trgovaca u „Mojoj radnji“ - Franchising.rs - franšiza, preduzetništvo\nProjekat „Moja radnja“ predstavlja snažnu podršku trgovcima i neophodan je da bi ovaj važan segment trgovine opstao i bio unapređen. Sličan projekat već je sproveden u nekoliko evropskih zemalja i svuda je dao dobre rezultate.\nDosadašnji rezultati projekta pokazali su, prema podacima kompanije Metro, da je promet u trgovinama koje su se priključile franšiznom sistemu „Moja radnja“ značajno povećan. Kupci su dobili bolju uslugu, kvalitetniji asortiman i povoljnije cene, kažu u kompaniji.\nRoberto Mankuzo, generalni direktor METRO Cash & Carry Srbija, kaže da je oporavak segmenta malih trgovina ključan za razvoj čitave privrede, jer, uprkos sve jačim aktivnostima velikih trgovinskih lanaca, polovina svih kupovina obavi se upravo u malim radnjama.\n- Projekat „Moja radnja“ predstavlja snažnu podršku trgovcima i neophodan je da bi ovaj važan segment trgovine opstao i bio unapređen. Sličan projekat već je sproveden u nekoliko evropskih zemalja i svuda je dao dobre rezultate – naglašava Mankuzo.\nBojana Simić, vlasnica pančevačke trgovine „Fam market 01“, kaže da je od prvog dana ulaska u program „Moja radnja“ dobila veliku pomoć i podršku - koja joj je bila dragocena, pogotovo što je pravila prve korake u razvoju samostalnog biznisa.\n- Bilo mi je važno da ne napravim početne greške u poslovanju, da na pravi način prepoznam potrebe kupaca, i da na adekvatan način prilagodim asortiman i cene – kaže Bojana Simić. Ono što može da istakne kao prednost je činjenica da su ovim projektom najviše dobile upravo njene mušterije, kojima je sada dostupan veliki broj artikala po akcijskim cenama i to u „samom komšiluku“.\nPod zajedničkim imenom „Moja radnja“ danas širom Srbije posluje više od hiljadu malih nezavisnih trgovina. Cilj ovog projekta je, kako kažu u kompaniji Metro, očuvanje i unapređenje samostalnog trgovinskog sektora.\nTrgovci uključeni u ovaj projekat dobijaju od METRO Cash & Carry besplatnu marketinšku podršku u vidu brendiranja, štampanog materijala, savetovanja i edukativnih treninga.\nSreća u teglici putera /21.03.2019.\nNataša Buzurović je prošle godine otvorila Nuts&Fruits, zanatsku radionicu za proizvodnju putera koje pravi na licu mesta, pred kupcima. Već ima stalne mušterije i veruje da bi mogla da proširi poslovanje.\nBum na tržištu kućnih ljubimaca /18.03.2019.


Dreković: Epidemiološka situacija u Tutinu stabilna - Sandžak Haber - Sandžačke Internet Novine\nNaslovna COVID 19 Dreković: Epidemiološka situacija u Tutinu stabilna\nNOVI PAZAR – Portparolka Doma zdravlja u Tutinu Azra Dreković rekla je danas da je epidemiološka situacija u ovom gradu stabilna, jer već duži period nema preminulih od posledica korona virusa, kao ni transporta pacijenata u druge zdravstvene ustanove.\nDreković je za radio Sto plus izjavila da je tokom prethodna tri dana, od 20 uradjenih rendgenskih snimaka pluća, samo kod jednog pacijenta dijagnostikovana upala pluća.\n“U petak je u kovid ambulanti pregledano 28 pacijenata, i kod jednog je nakon snimka pluća dijagnostikovana pneumonija. Tokom vikenda obavljeno je 20 pregleda i u pitanju su pacijenti sa lakšom kliničkom slikom”, rekla je ona.\nPrema njenim rečima, poslednjih dana povećan je broj uradjenih seroloških (brzih) testova na zahtev pacijenata koji žele da putuju u Crnu Goru, gde je za ulazak neophodan negativan test na korona virus.\n“U petak je uradjeno 106 seroloških testova, u subotu 182, a u nedelju 48. Njih deset je bilo pozitivno, dok je od osam uradjenih PCR testova u petak, samo tri bilo pozitivno”, navela je Dreković.\nOna je apelovala na gradjane da se ne opuštaju i da se i dalje pridržavaju svih preporučenih mera zaštite.\nPrethodni tekst U Bosni i Hercegovini 108 nvozaraženih i šest umrlih\nSledeći tekst Pronađeno telo utopljenog mladića iz Novog Pazara


Pero Zubac Archives » Antrfile\nDobrodošli!Prijavite se na svoj nalog\nAleksandra Prijović objavila spot za pesmu “Legitimno”\nBeogradski bend “dram” dobitnik nagrade “Milan Mladenović” za 2020.\nUz trubače i vatromet zatvoren “Nišville za zaborav”\n27. Festival evropskog filma Palić: Zlatni toranj filmu “Nada”\n10. FEDIS: U konkurenciji za nagrade 13 TV serija\nSvePOZNATI OTKRIVAJUŽIVOTNA PRIČA\nPreminuo muzičar i autor brojnih pop hitova Rajko Dujmić\nOdlazak Princa teatra: Preminuo reditelj Igor Vuk Torbica\nNapustio nas je pevač narodne muzike Dobrivoje Topalović Topalko\nMILOŠ BIKOVIĆ: Projekti iz Srbije za ceo svet\nPrirodni fenomen: Peščane piramide kod Foče\nTAORSKA VRELA: Spomenik prirode u podnožju planine Povlen\nMAC 2020: Višesatni spektakl brojnih zvezda, mnogo emocija i suza\nVULKAN EMOCIJA: Božo Vrećo u rasprodatom Sava centru\n2. No Sleep Festival: Rasprodati prostori uz rekordan broj stranih gostiju\nKako je nastala pesma “Ja te volim” Lea Martina\n“BGKO” u novoj obradi pesme Esme Redžepove “Kalejaca jaca”\nKako je nastao folk evergrin “S namerom dođoh u veliki grad”\nTatatatira: Norveški pankeri obradili “U svetu postoji jedno carstvo”\nKako je nastala pesma “Neke ptice nikad ne polete”\nNaslovna Ključne reči Pero Zubac\nKljučna reč: Pero Zubac\n24. INTERFER Zlatna Nika: Gran pri za “San urgentne noći”\nPERO ZUBAC: Ideala sve manje, proračunatosti sve više\nNa svoj 25. rođendan, 22. septembra, pevačica je obradovala publiku novom numerom. Aleksandra...\nPobednik je proglašen 21. septembra, na Milanov rođendan, u Bitefartcafe Summer Stage u Beogradu.\nSeptembarsko izdanje održano je sa ograničenim brojem posetilaca. Sadržalo je nekoliko besplatnih muzičkih (Youth – Museum i Welcome stage) i flmskih...\nU petak, 18. septembra, u bioskopu "Eurocinema" na Otvorenom univerzitetu u Subotici zatvoren je 27. Festival evropskog filma Palić.\nSlogan ovogodišnjeg, jubilaranog, međunarodnog Festivala drama i serija glasi "Serije vladaju!" 10. FEDIS...\nAntrfile je On-line magazin koji vam nudi: Razgovore sa zanimljivim sagovornicima, magiju fotografije, istinite životne priče, rafinirane beleške...\nOvaj sajt koristi kolačiće kako bi poboljšali Vaše iskustvo prilikom korišćenja sajta. Kako biste nastavili da koristite sajt prihavtite korišćenje kolačića. Prihvatam Pročitaj više


Vesti online / Vesti / Zanimljivosti / "Ljudska vrsta je dosegla svoje granice, postepeno nazadujemo"\nDugo se verovalo da je čovekov razvoj dugačak proces koji se sastoji od stalnog napretka koji će trajati zauvek. Naučnici, međutim, veruju da je ljudski rod dosegao svoj vrhunac i da se upravo kreće preko svojih mogućnosti, odnosno da je čovekov napredak u opadanju.\nDugo smo napredovali, ali...\nU okviru velikog istraživanja proveravani su podaci stari 120 godina. Naučnici su zaključili da postoje granice kada su ljudske karakteristike i osobine, poput godina života, u pitanju, kao i krajnje granice ljudske visine i snage.\nU ovom trenutku i dalje nastojimo da pomeramo te granice, podsećaju naučnici. Oni upozoravaju da, s obzirom na način na koji menjamo okolinu u kojoj živimo, misleći i na globalno zagrevanje, ne samo da te granice nećemo uspeti da pomerimo nego će nas posledice globalnog zagrevanja prisiliti na nazadovanje.\nČovečanstvo je dugo napredovalo. Brzina trčanja koja se nekada činila nezamislivom danas je uobičajena, pomerene su i granice kada je čovekov životni vek u pitanju, ali sa vremenom će biti sve manje takvih rekordnih dostignuća i rezultata, pokazuje istraživanje.\nSve manji broj ljudi će uspevati da dosegne rekord u brzini trčanja, niti će ga premašiti, a ni životni vek ljudi se više neće znatno produživati, navodi se u članku objavljenom u časopisu "Frontiers in Psychology".\n"Neka svojstva se više ne menjaju nabolje, uprkos stalnim naučnim, medicinskim i nutricionističkim poboljšanjima i dostignućima. To znači da su moderna društva omogućila ljudskoj vrsti da dosegne svoje granice. Prva smo generacija ljudi koja je toga svesna", kaže profesor Žan-Fransoa Tusen sa pariskoga Univerziteta Dekart.\n"Neka društva više ne mogu da održe potomstvo zdravim"\n"Istovremeno, u nekim stvarima i dostignućima postepeno nazadujemo. Velikim smo delom za to sami odgovorni, jer smo negativno uticali na sopstvenu okolinu", ističe Tusen.\n"Proučavajući opadanje pomenutih tendencija, zaključili smo da su one rani signali da se nešto izmenilo, ali ne nabolje. U zadnjih desetak godina među stanovništvom nekih afričkih zemalja primetili smo da se njihova visina u proseku smanjila, što upućuje na to da neka društva nisu više u stanju da obezbede dovoljnu količinu nutrijenata za svoju decu, niti da održe svoje potomstvo zdravim", upozorava on.\nFrancuski profesor i njegove kolege misle da bi političari, vlade i ostale odgovorne osobe, u trenutku kad su utvrđena ograničenja ljudske vrste, trebalo da se fokusiraju na to da se ljudima obezbedi mogućnost dosezanja sadašnjih limita, a ne da insistiraju na daljem pomeranju granica.\n"S obzirom na ograničenja kada je okolna u pitanju, treba uložiti mnogo više sredstava u postizanje ravnoteže, s obzirom na sve snažnije pritiske na ekosisteme. Tek ako se uspe u tome, moći ćemo da razmatramo mogućnost daljeg napredovanja, kada su u pitanju ljudski vek i većina ljudskih biomarkera", zaključuje Tusan.\nZANIMLJIVOSTI Naučnici tvrde: Više od polovine našeg tela nije ljudsko\nZANIMLJIVOSTI Upozorenje: Na vidiku sumrak civilizacije\nZANIMLJIVOSTI "Čovek je druga najpametnija vrsta na Zemlji"


Maliqi: Mini Balkanska unija jeste rješenje za srpsko-albansko pitanje | Info-ks.net\nPolitički analitičar i publicista Maliqi: Mini Balkanska unija jeste rješenje za srpsko-albansko pitanje\nPolitički analitičar i publicista Shkelzen Maliqi za Kosovo Onlajn ocjenjuje da bi osnivanjem "mini Balkanske unije" došlo do normalizacije odnosa Kosova i Srbije, kojim bi se istovremeno stvorili i uslovi da se cio region Zapadnog Balkana uključi u Evopsku uniju, ističući ravnopravnost tih zemalja u stvaranju saveza.\nMaliqi je na taj način prokomentarisao izjavu bivšeg diplomate na Balkanu i profesora na Univerzitetu Kembridž Timothyja Lessa da bi region Zapadnog Balkana za vrijeme mandata predsjednika SAD Josepha Bidena mogao da postane novi multietnički entitet sastavljen od "šest država", usko povezan sa EU, i nazvao ga Eugoslavija, na čijem bi čelu bio Beograd.\n“Ima nešto što navodi na takvu mogućnost, ali tu uopšte ne bih spominjao Jugoslaviju, jer će to biti neko evropsko rješenje za Zapadni Balkan. Sama ta ideja onoga što se popularno naziva mini-Šengen ili neka ekonomska kooperacija šest zemalja Zapadnog Balkana je nekakva realna perspektiva koja može da dodnese rješenje za ovu složenu situaciju koju imamo dugi niz godina i koja sprečava da se sigurnost u regionu uspostavi na nekim stabilnijim osnovama”, kaže Maliqi.\nUloga Srbije kao Njemačka u EU\nMaliqi ukazuje da Beograd može da igra važnu ekonomsku ulogu, kao što je Njemačka ima u Evropskoj uniji, ali neće moći da bude centar ili da se cio taj projekat shvata kao nekakva vrsta proširene Srbije odnosno Jugoslavije. Prema njegovom mišljenju taj savez će u osnovi biti projekat kojim bi se na miran, evropski način riješilo srpsko-albansko pitanje, a u okviru toga i pitanje Bosne i Hercegovine, Sjeverne Makedonije.\n“Mislim da nije tačno da je vizija da Srbija treba da preuzme neku vodeću ulogu, to neće biti slučaj ili će biti neka vrsta dualizama ili trializma. Postoje tri faktora koji će omogućiti da se ova vizija ostvari, a to je neka vrsta alijanse ili saveza između Beograda, odnosno između Srba i Albanaca, jer će oni biti dvije glavne formacije u etničkom smislu koji će održavati taj savez. S tim što po mom mišljenju centar neće biti Beograd već Skoplje, odnosno Sjeverna Makedonija koja će na neki način predstavljati tu treću dimenziju ovog saveza”, ističe Maliqi.\nOn smatra da Srbija treba da prizna realnost na terenu i normalizuju odnose sa susjedima i da dođe do srpsko-albanskog pomirenja jer bez toga nema mira u regionu.\n“Moje mišljenje je da neće zadovoljiti Srbiju nego Srbe, ako bi oni htjeli da žive u nekoj uniji gdje su svi Srbi obuhvaćeni, manje više kao što su bili u Jugoslaviji, jer je ona na neki način bila najbolji okvir za rješavanje srpskog pitanja. Ovo sada je neka vrsta evropskog rješenja gdje oni ne mogu da igraju ulogu hegemona, nego treba da prihvate realnost, da priznaju Kosovo, ali i da žive u formaciji sa otvorenim granicama i formulama na kojima se zasniva EU, kako bi u nekoj bliskoj budućnosti cio ovaj region postao njen dio po evropskim principima”, objašnjava Maliqi.\nBiden će nastaviti s politikom Vašingtonskog sporazuma\nNa pitanje da li očekuje da novi predsjednik Sjedinjenih Američkih Država Joseph Biden uspostavi novu politiku prema Kosovu i Srbiji, Maliqi odgovara da Vašingtonski sporazum i osnivanje mini-Šengena predstavljaju jedini način za normalizaciju odnosa i da je cilj svake američke administracije da se na Zapadnom Balkanu normalizuju odnosi, a jedini način za to je ekonomska saradnja.\n“Ne vjerujem da može da uspostavi novu politiku, ali ovi principi o kojima razgovaramo afirmišu tu ideju, insistiranje ne ekonomskim i na nekim političkim rješenjima, na uspostavljanju dobrosusjedskih odnosa i uzajamnog priznanja svih zemalja u ovom užem regionu Balkana. To podrazumjeva priznanje nezavisnosti Kosova, uz te otvorene granice i saradnju, i za sada nema alternativu. Druge opcije koje smo ranije imali nisu donele uspjeha, sada treba sačekati i vidjeti šta će Biden uraditi, ali američka politika ne samo za vrijeme Trumpa, radi na tome da ove zemlje regiona na neki način postanu normalne demokratije”, zaključuje Maliqi.\nShkelzen Maliqimini ŠengenBeogradSkoplje\nAUUUU! Turski glumac porijeklom sa Kosova za kojim Srpkinje lude stigao u Beograd\nDrugi pišu Koha: Metamorfoza projekta za novu Jugoslaviju


Gotovi Seminarski Diplomski Maturalni Master ili Magistarski - Info-komunikacione tehnologije\nGotovi Seminarski Diplomski Maturalni Master ili Magistarski > Obrazovanje > Društvene nauke > Menadžment > Info-komunikacione tehnologije\nPuna verzija: Info-komunikacione tehnologije\nICT predstavlja mnogo više od kompjutera, Interneta ili čak telefonije, iako uzimajući u obzir digitalnu podelu i probleme Interneta, bili su više od zarišta WSIS-a. Aplikacije ICT-a mogu biti podeljene u dve kategorije. Prva kategorija je duboko podređena tradicionalnim telekomunikacionim mrežama koje su u mogućnosti da narede komunikacije da obezbedi informaciju po meri korisničkih zahteva i potreba. Druga kategorija ICT aplikacija, mnogo podesniji naziv, kako se često naziva Human Independent gde je informacija ostvarena i odluke pristižu na osnovu sadašnjeg kriterijuma bez ljudske intervencije u vreme donošenja odluke. Ovo mogu biti pasivni sistemi ili deo nekog velikog sistema. Mnoge aplikacije ICT-a za SD pripadaju prvoj kategoriji, rangirano sa stanovišta edukacijskih programa, e-poslovanje ili e-uprava, dok druga klasa aplikacija uglavnom je najveći deo nerelalizovan. Najveći izazov je kako projektovati oba ICT i ostali kompleks inženjeringa ili sistema u kome će oba biti integrisana...


„OPEL ĆIRKOM“: Spremanje automobila za predstojeću letnju sezonu – Zrenjanin\n„OPEL ĆIRKOM“: Spremanje automobila za predstojeću letnju sezonu\nNeki od saveta „opelovog” servisa „Ćirkom” za predstojeće dane mogu znatno da umanje probleme koji mogu nastati na putu i u saobraćaju, i da vozači budu mnogo sigurniji za letnji period.\nU tom periodu, klima uređaju u automobilu mora da se uradi servis, što znači dopunu freona ako nedostaje i zamenu ulja u kompresoru.\n– Obavezno je zameniti i filter klime, to jest filter kabine automobila, zbog prljavštine koja se nakupila tokom zimskog i vlažnog perioda.Nakon toga se proverava koliko hladan vazduh izlazi iz sistema i da li klima dobro radi. Trenutno je u „Ćirkomu” akcija na servisu klima uređaja pa svi vlasnici „opel” vozila mogu proveriti stanje sistema i nivoa freona po akcijskoj ceni – kažu u ovom „opelovom” servisu.\nOni napominju da je najveći uzročnik letnjih kvarova baš na sistemu za hlađenja motora, jer ovaj sistem mora biti opran ili ispran na svake dve godine upotrebe automobila. Akcija za proveru sistema za hlađenje motora je aktivna u „Ćirkomu” u narednom periodu.\nPosebnu pažnju, savetuju u ovom „opelovom“ servisu, treba obratiti na pogonski deo automobila. Zbog toga treba proveriti kaiševe i njihovu zategnutost, kao i rolere i španere, kako bi se uverili da je sve u redu sa tim delom pogonskog agregata. Takođe je izuzetno važno da se na vozilu uredno i na vreme obavljaju i mali odnosno redovni godišnji servisi.\n– U „opelu” je specifično da se kod novijih generacija motora redovni servisi rade na čak 30.000 km ili 1 godišnje, a kod starijih modela na 15.000 km. Takođe, garancija na ugrađene originalne rezervne delove „opel“ je dve godine od dana ugradnje, osim ako rezervni deo nije potrošnog karaktera – kažu u „Ćirkomu” naglašavaju da svi vlasnici „opel” vozila imaju sjajne popuste na ugrađene delove i izvršene usluge u servisu.\nProvera akumulatora u servisu „Ćirkoma” traje svega par minuta, a merenje napona akumulatora najbolji je pokazatelj da li je sa njim sve u redu. Istom prilikom se vrši provera zategnutosti klema i vrši čišćenje i podmazivanje ako za tim ima potrebe. Takođe, prilikom redovnog pregleda proveravaju se osigurači i instalacije kako ne bi došlo do njihovog pregrevanja usled velikih vrućina, s obzirom da je to jedan od vodećih uzročnika požara na vozilima.\n– Ako se planira neko duže putovanje, valjalo bi proveriti i svetlosnu grupu, sijalice, žmigavce i farove ali i stanje brisača i metlica. Nakon takvog jednog detaljnog pregleda, majstori u „Ćirkomu” izdaju overen radni nalog da je sa vozilom sve u redu i da je spremno za putovanje – kažu u ovom „opelovom“ servisu.\nDetaljan pregled vozila i proveru automobila pred predstojeće leto, uvek se može obaviti u „Opel Ćirkomu” na dobro poznatoj lokaciji u novoj Industrijskoj zoni Ečka , „Jugoistok”, a termin se može zakazati na 023/3150007 ili na 062/241928.\n← BESPLATNA PROVERA SLUHA U „AUDIOVKSU“: Do slušnog aparata na 12 rata\n„ZRENjANIN“ I „VODA PLUS“: Osveženje uz nedeljnu dozu informacija →


RTS :: Obradović i Stamatović ozvaničili saradnju\nPolitika Obradović i Stamatović ozvaničili saradnju\nObradović i Stamatović ozvaničili saradnju\nponedeljak, 21. avg 2017, 14:01 -> 14:44\nPokret Dveri i Zdrava Srbija ozvaničili su početak saradnje potpisivanjem Preobraženjskog proglasa čime je, kažu, udaren temelj ukrupnjavanja patriotske opozicije.\nPredsednik Pokreta Dveri Boško Obradović i predsednik Zdrave Srbije Milan Stamatović, dva predsednička kandidata na prošlim izborima, kažu da su otvoreni za saradnju sa svima koji nisu "koketirali" sa Srpskom naprednom strankom.\nObradović navodi da su otvoreni za saradnju sa svima strankama u borbi za fer i demokratske izbore i slobodu medija, ali da će u predizborne koalicije samo sa onima koji prihvate osnovne idejne vrednosti proglasa.\n"Raspoloženi smo za razgovor i o širem bloku za izbore u Beogradu, ali sa našim idejama. Ne možemo zarad pravljenja šireg opozicionog političkog bloka i jedne kolone da se odreknemo naših ideja iz proglasa", kaže Obradović.\nKaže da istinska, prava opozicija nisu ni Dragan Šutanovac ni Čedomir Jovanović ni Nenad Čanak ni Vojislav Šešelj, ne isključuje saradnju sa Sašom Radulovićem i Vukom Jeremićem za beogradske izbore, a Sašu Jankovića pita koja je njegova spoljna politika.\nProtive se, kažu, ulasku Srbije u EU i NATO, zalažu se za saradnju sa Rusijom i očuvanje Kosova i Metohije u sastavu Srbije.\n"Ne želimo da menjamo vlast na ulici, nego na poštenim izborima", kaže Stamatović koji poziva sve stranke opozicije, i desno i levo orijentisane, da se ujedine u zalaganju za fer i demokratske izbore.


Šta povezuje hrvatske i Đilasove i Marinikine medije? TUGA jer je EU podržala USPEHE Srbije (FOTO) - Objektiv\nNaslovna » Vesti » Politika » Šta povezuje hrvatske i Đilasove i Marinikine medije? TUGA jer je EU podržala USPEHE Srbije (FOTO)\nNjima je veliko razočarenje svaka pohvala upućena našoj zemlji\n/ 21:26 • 20.10.2021. • 20.10.2021.\nFoto: Objektiv.rs/Tamara Trajković, B.P./ATAImages, Printscreen\nEvropska komisija konstatovala je veliki napredak Srbije u usklađivanju sa EU merilima posebno u oblasti politike oporezivanja i energetike, a nakon izveštaja EK, razotkriveni su svi oni kojima smetaju svi uspesi naše zemlje.\nNaime, prvo su hrvatski mediji razotkrili svoju ustašku nemoć u tekstu sa naslovom “Samo jedan čovjek pružio otpor friziranom izvješću o Srbiji”, a onda je naravno usledila i uvek uigrana ekipa protiv Srbije – mediji pod uredničkom kontrolom lidera Stranke slobode i pravde, Dragana Đilasa i njegovom pulenkom Marinikom Tepić.\nKao i Hrvati, Đilas i Marinika su u svojim medijima izrazili nezadovoljstvo zbog toga što je Evropska komisija nedvosmisleno i ubedljivom većinom podržala sve uspehe Srbije.\nNa njihovoj naslovnoj strani našao se tekst sa naslovom “Šta Evropska komisija nije videla u Srbiji, a morala je” opisujući njihov izveštaj o našoj zemlji kao razočaravajući i čudan!\nOčigledno ono što povezuje ustaške i Đilasove i Marinikine medije jeste to da im je veliko razočarenje svaka pohvala našoj zemlji iz EU.\nPodsetimo, evropska komisija će u okviru godišnjeg Izveštaja o Srbiji preporučiti otvaranje klastera 3 ( Konkurentnost i rast) i 4 ( Zelena agenda i održiva povezanost). Komisija u Izveštaju, koji će predstaviti sutra u Strazburu, konstatuje napredak Srbije u usklađivanju sa EU merilima posebno u oblasti politike oprezivanja i energetike, a više o tome pročitajte OVDE.


Simić: Cilj napada na Sarajevo nisu bili civili – Informer\nSvjedok odbrane Radovana Karadžića u Haškom tribunalu, nekadašnji načelnik artiljerije Prve sarajevske motorizovane brigade pukovnik Savo Simić, izjavio je danas da Sarajevsko-romanijski korpus Vojske Republike Srpske (VRS) nije imao za cilj napade na civile, niti je postojala namjera da se oni terorišu.\nSimić je ovu izjavu dao u četvrtak, 8. novembra, na glavnom ispitivanju, a ponovio ju je i danas tokom unakrsnog ispitivanja od strane zastupnika optužbe Alena Tigera.\n“Cilj Sarajevsko-romanijskog korpusa je bio da se odbrambenom operacijom zaustavi napredak muslimanskih snaga, da se spriječi deblokada Sarajeva i da se ovaj korpus spoji sa Hercegovačkim korpusom, kako bi se obezbijedilo snabdijevanje i omogućile komunikacije između teritorija na kojima su živjeli Srbi“, rekao je Simić.\nTužilac Tiger je zaključio da on i svjedok “na blago različite načine govore o istoj stvari”, pozivajući se, osim na dokumente iz komande Sarajevsko-romanijskog korpusa iz 1992. i 1993. godine, i na intervju generala Ratka Mladića beogradskom nedeljniku NIN iz 1994. godine.\nMladić je u tom intervjuu, citirao je Tiger, rekao:\n“Ostvarili smo strateške ciljeve, povezali smo se sa Hercegovačkim korpusom, jer bez toga ne bismo imali državu.”\nSvjedok Simić je bio izričit da u Sarajevsko-romanijskom korpusu nikada nisu dobili naređenje da napadaju civile u Sarajevu.\nOn je rekao da je Vojska Republike Srpske uvijek vodila defanizivne akcije, a da je druga strana otvarala vatru iz neposredne blizine civilnih objekata.